text:
Ubutware bw’ ijambo ry’ Imana: Billy Graham
Agitangira gukorera Imana, Umuvugabutumwa Billy Graham avuga ko yagize igihe cyo gushidikanya ukuri n’ubutware by’ijambo ry’Imana. Ijoro rimwe amurikiwe n’ukwezi aphukama ahantu aririra Imana arayibwira ati :" Nubwo hari ibice byinshi bya Bibiriya ntumva neza, guhera uyu munsi Bibiriya niyo yonyine izaba itegeko rigenga imibereho yanjye n’umurimo wanjye.
Kuva uwo munsi ubuzima bwa Billy Graham Imana yabuhaye umugisha iramukoresha cyane mu mbaraga zidasanzwe. Icyemezo ushobora gufata uyu munsi ni uguhitamo ikizayobora ubuzima bwawe.
Wiyemeze ko nubwo hariho umuco, akamenyero, ibitekerezo n’amarangamutima, Bibiriya ariyo yonyine izakubera itegeko ushingiraho. Ufate icyemezo cyo kubanza kubaza ngo :" Ese Bibiriya ibivugaho iki ? Buri gihe cyose ugiye gufata icyemezo ku kintu runaka.
Wiyemeze ko igihe ijambo ry’Imana rigutegeka gukora ikintu, uzajya wizera Ijambo ry’Imana ukagikora, byaba byumvikana cyangwa bitumvikana neza, waba wumva ubifite cyangwa utabifite muri wowe kubikora.
Ubwo nibwo uzaramira mu gihugu Imana ya ba Sogokuruza iguha, kandi ukazanahabwa Ikamba ry’ubuigingo iryo Imana yateguriye abayikunda.


c: text/html

text:
Nyamasheke: Imyenda itangwa n’ibigo by’imari ikwiriye gukurikiranwa ikishyurwa
Inzego zitandukanye zirimo amabanki, ibigo by’imari ndetse n’abafatanyabikorwa bazo, zirasabwa gufatanya kugira ngo imyenda itangwa mu buryo bwo kuguriza abaturage izajye ikurikiranwa yishyurwe neza kugira ngo bikomeze guteza imbere abakoresha inguzanyo.
Ibi byunguranyweho ibitekerezo mu nama y’ihuriro rigamije guteza imbere abaturage bakorana n’ibigo by’imari (Access to finance Forum) mu karere ka Nyamasheke, yateranye ku wa gatatu tariki ya 31/07/2013.
Umuyobozi w’akarere ka Nyamasheke wungirije ushinzwe ubukungu, Bahizi Charles, ari na we wayoboye iyi nama yagaragaje ko imicungire myiza y’amabanki n’ibigo by’imari ari byo bituma abagurijwe bishyura neza, bityo amafaranga agakomeza guhererekanywa mu baturage kugira ngo barusheho gutera imbere. Bahizi akaba yagaragaje ko kugira ngo ibi bigerweho bisaba ubufatanye bw’inzego zose.
Mu bishingirwaho kugira ngo gahunda yo kwishyura ku batse inguzanyo igende neza, harimo no kuba barakoze umushinga mwiza kandi ugaragaza uburyo bwo kunguka budatsimbuka. Ibi bikaba na none bisaba ubufatanye n’ubushishozi bwo kugira ngo uwo mushinga w’umuturage ubanze usuzumwe neza kugira ngo hirindwe igihombo cyaturuka ku kuba uwo mushinga wahomba mu gihe waba utariganywe ubushishozi.
Indi nama igirwa abaturage kuri iyi ngingo, ni uko mu gihe bakoze umushinga ushyikirizwa banki cyangwa ikigo cy’imari ndetse bakabona inguzanyo, bakwiriye kwirinda gikoresha ayo mafaranga mu byo batateganyije, ahubwo ko baba bagomba kuyakoresha uwo mushinga mu buryo budasubirwaho, birinda gufata ayo mafaranga bagujije ngo bayahindure ayo kwinezeza cyangwa se ngo babone ko ari umwanya wo gukemura utubazo dusanzwe bari bifitiye.
Muri iyi nama kandi, abayitabiriye bunguranye ibitekerezo ku buryo gahunda ya “Hanga Umurimo” yarushaho kunozwa ndetse n’imishinga iyiturukamo igatunganywa bikwiriye kugira ngo nigera muri banki ijye ibasha kubona inguzanyo nta mananiza.

robotstxt: allowed

filter: keep


text:
Nuko ku munsi umwe, yikirana mu bwato n’abigishwa be arababwira ati “Twambuke tujye hakurya y’inyanja.” Baratsuka. Bakigenda arasinzira, mu nyanja hamanuka umuyaga urimo ishuheri ubwato bwenda kurengerwa n’amazi, bajya mu kaga. Baraza baramukangura bati “Databuja, Databuja! Turapfuye.” Akangutse acyaha umuyaga n’amazi yihindurije birahosha, haba ituze. Luka 8:22-25
Ubuzima bw’umuntu bugereranwa n’inyanja. Inyanja igira ibihe: - byo gutuza - by’imiraba. No mu buzima habaho igihe cyo gutuza, aho ibintu byose biba bigenda neza hakabaho n’ibihe biba bitagenda.
Iyo umuntu ari mu bihe by’imiyaga agira ngo niwe wenyine, nyamara buri muntu wese agira ibihe by’imiyaga bye. Mu nyanja ntihabamo umuraba umwe ahubwo habamo imiraba myinshi, (Nawe ntugakangwe n’imiraba myinshi kuko uko iba myinshi ninako gutabarwa kwawe kuba kwinshi).
Iyo wiyemeje gukora ikintu, hahaguruka n’ibindi bikurwanya ariko ikibazo si umuyaga, ikibazo ni uko witwara muri uwo muyaga. Ubwoko bw’imiyaga
1. Umuyaga uba waramenyereye kubona ni ibintu uba waraciyemo bigashira, byagera igihe bikongera bikagaruka, ukaba ufite na strategies (ingamba) zo kuwurwanya.
2. Umuyaga utigeze kumenya mu buzima bwawe Acts 27:20 Pawulo yari yarahuye n’intambara nyinshi zitandukanye ariko haraho yageze atakaza ibyiringiro, (Hari ibihe ugeramo ukabura inyenyeri mu buzima bwawe, ukabona nta kigenda). Impamvu nta gisubizo ufite: - Ubwoko bushya bw’ikigeragezo - Imbaraga satani yakoresheje muri icyo kigeragezo - Ibigeragezo byinshi wahuye nabyo bigatuma ucika imbaraga. Ibyakozwe 23:11
Pawulo yari yihebye, malayika aramusanga aramuhumuriza, (Uyu mwanya nawe humura mu ijuru hari Imana ishobora byose). Mu ijuru hari igitabo cy’urwibutso cyanditswemo ibyo wakoze byose, kandi uko wakoreye Imana mu gihe cyashize ninako uzayikorera mu gihe kizaza, kubera izo mpamvu ntabwo Imana izakureka muri ibi bihe kuko hari ibyo ugifite gukora mu gihe kiri imbere.
Uburyo ukorera Imana mu gihe cyo gusuzugurwa nicyo gipimo cy’uko uzakorera Imana numara kuzamurwa, (Emera ugume i Yerusalemu kuko niho hazagukomeza, hakagufasha guhagarara i Roma utanyeganyejwe) Ibyakozwe 27:23-24
Pawulo yakomejwe n’ijambo yabwiwe na malayika, (Ese wowe niki Imana yakuvuzeho? Ujye ubikira ijambo Imana yakuvuzeho mu mutima wawe niryo rizakurinda mu gihe cy’umuyaga, rigukomeze, riguhe equilibre(gutuza))
Ijambo wabitse mu mutima wawe niryo rizagukomeza, Ese ni iki wabitse mu mutima wawe? Ni iki ugiye kwambukana hakurya? Shakisha icyo Imana yakuvuzeho, ukimenye nicyo kizagukomeza.
Imana niyo ifite ijambo rya nyuma ku buzima bwawe, subizwamo imbaraga kuko ibyo Imana yakuvuzeho byose bizasohora. Imana ibahe umugisha.


text:
Ni umushinga watangijwe kuwa 24 Ugushyingo 2016 na AVSI ku bufatanye n’aka karere na Minisiteri y’Ubuzima hagamijwe gukangurira umwana gukurana umuco wo gutera igiti, kubungabunga ibidukikije no kuzamura imirire.
Minisitiri w’Ubuzima, Diane Gashumba avuga ko igikorwa nk’iki cyari kimaze igihe gitekerezwaho kuko gutera ibiti byera imbuto ari ingenzi mu kurwanya imirire mibi.
Ati “ Gutera igiti kimwe cy’imbuto kuri buri mwana ni igikorwa cyiza twari tumaze igihe dutekerezaho hamwe n’izindi minisiteri.Turishimye gutangiza iyi gahunda. Iyi ni imwe mu ngamba zo kurwanya imirire mibi”
Yakomeje avuga ko kugira umwana ubasha gutera igiti akanacyitaho akazarya imbuto zikivuyeho bizagabanya ikibazo cy’imirire mibi ahanini kiva ku myumvire mibi aho uzihinze yumva ko agomba kugurisha gusa.
Umuyobozi w’ikigo AVSI, Lorette Birara yavuze ko iyi ari gahunda igamije kuzamura imibereho myiza y’abaturage no kurengera ibidukikije batangije mu bigo bifite abanyeshuri gifasha bari mu turere twa Gicumbi,Gatsibo,Kamonyi,Nyanza na Ruhango ndetse izakomeza haterwa ibiti bya macadamia 15.180 n’iby’ubundi bwoko.
Nsingiranumwe Celestin, umwe mu babyeyi barerera muri iki kigo yavuze ko iki giti ari ingenzi kandi kizabagirira akamaro anasaba ko buri rugo rwahabwa iki giti rukagikurikirana kugeza ku musaruro.
Uretse kurwanya ibibazo by’imirire mibi no kurengera ibidukikije, Macadamia ni ingenzi mu kurwanya indwara z’umutima, umubyibuho ukabije, gikomeza amagufa, cyongera amahirwe yo kuramba gitanga amavuta yo kurya n’ayo kwisiga, gikorwamo Biswi n’ibindi.


text:
Rwanda : Abakozi ba MINEAC basuye uturere dukora ku mupaka w’akanyaru
Iyi gahunda ya Minisiteri y’umuryango w’Afurika y’Uburasirazuba yo gusura uturere, izakorerwa mu turere cumi na dutatu dukora ku mipaka n’ibihugu biri mu muryango uhuza ibihugu by’Afurika More...
Abarimu b’Iburasirazuba biyemeje gukangurira abandi inyungu n’amahirwe biri mu Muryango wa Afurika y’Uburasirazuba EAC
Abarimu babiri bahagarariye abandi kuri buri kigo cy’ishuri mu Ntara y’Iburasirazuba baravuga ko bagiye kumenyesha bagenzi babo bakorana ndetse n’abaturage baturanye akamaro kanini Umuryango More...


text:
Izungura rikozwe hatabayeho kuraga
Izungura rikozwe nta rage ni izungura rikorwa hakurikijwe itegeko, iyo nta rage ryabayeho. Menya byinshi ku buryo iryo zungura rikorwa:
Urutonde rw’abazungura bahoraho
Mu izungura hakurikizwa urutonde rukurikira:
- abana b’uwapfuye;
- se na nyina b’uwapfuye;
- abavandimwe b’uwapfuye basangiye ababyeyi bombi;
- abavandimwe b’uwapfuye basangiye umubyeyi umwe;
- ba sekuru na nyirakuru b’uwapfuye;
- ba se wabo, ba nyirasenge, ba nyirarume na ba nyina wabo b’uwapfuye.
Haseguriwe ibiteganywa n’ingingo ya 41 y’iri tegeko, buri rwego rw’abazungura ruzitira izindi mu rutonde rw’izungura. Abana b’uwapfuye basangiye ababyeyi bombi bazungura mu gisekuru cya se n’icya nyina, naho abana bahuje umubyeyi umwe gusa bazungura mu gisekuru cy’umubyeyi wabo gusa
.
Ihagararira mu izungura
Uretse se na nyina, sekuru na nyirakuru b’uwapfuye, iyo abazungura b’uwapfuye bapfuye mbere ye, bahagararirwa mu izungura n’ababakomokaho. Ku bakomoka k’uwapfuye, iryo hagararirwa ntirigira aho rirangirira kandi igabana rikorwa hakurikijwe igisekuru.
Uburenganzira bw’uwapfakaye ku izungurwa ry’uwo bari barashyingiranywe
Uwapfakaye afite uburenganzira bwo kugira uruhare mu izungura ry’umutungo wasizwe n’uwo bari barashyingiranywe. Uwapfakaye uhamagawe mu izungura, azungurana mu buryo bungana n’abazungura bo ku rwego rwa mbere. Iyo nta bazungura bo ku rwego rwa mbere bahari, azungurana n’abazungura bo ku rwego rwa kabiri. Iyo na bo badahari, azungurana n’abo ku rwego rwa gatatu, bityo bityo.
Uburyo izungurwa rikorwamo mu gihe cy’ivangamutungo rusange
Abashyingiranywe bafitanye amasezerano y’ivangamutungo rusange bazungurwa mu buryo bukurikira:
- iyo umwe apfuye usigaye yegukana umutungo wose akubahiriza inshingano yo kurera abana babo n’ab’uwapfuye bemewe n’amategeko;
- iyo bombi bapfuye basize abana, umutungo wose uzungurwa n’abana bose abapfuye basize. Iyo hari abana badahuriyeho, umutungo ugabanywamo kabiri (2), buri mwana akazungura umubyeyi we;
- iyo bombi bapfuye badasize abana, umutungo ugabanywamo kabiri, kimwe cya kabiri (1/2) kigahabwa abazungura b’umugabo ikindi kigahabwa abazungura b’umugore
- ; iyo uwapfakaye nta mwana afitanye n’uwapfuye akongera gushaka afata kimwe cya kabiri (1/2) cy’umutungo nk’uburenganzira akura ku masezerano y’ivangamutungo, kimwe cya (1/2) gisigaye akakizungurana n’abazungura bandi b’uwapfuye. Muri icyo gihe agumana bitatu bya kane (3/4) by’umutungo w’uwapfuye. Iyo atongeye gushyingirwa yegukana umutungo wose akawurereramo abana uwapfuye yemeye cyangwa yemejwe n’amategeko, iyo bahari
- iyo uwapfakaye yongeye gushyingirwa kandi nyamara yari afitanye abana n’uwapfuye cyangwa hari abo yari yaremeye cyangwa yaremejwe ku buryo bwemewe n’amategeko, izungura ry’uwapfuye rirafungurwa, maze kimwe cya kabiri (1/2) kikegukanwa n’uwapfakaye nk’uburenganzira akura ku masezerano y’icungamutungo, ikindi akakizungurana n’abana bose uwapfuye asize ku buryo bungana. Muri icyo gihe, uruhare rw’abana batarageza ku myaka y’ubukure arakomeza akarubacungira, keretse urukiko rubigennye ukundi.
- iyo uwapfakaye ataye inshingano zo kurera abana bose cyangwa bamwe muri bo uwapfuye asize, yamburwa n’urukiko rubifitiye ububasha izo nshingano na kimwe cya kabiri (½) cy’umutungo wose, rukanagena ushinzwe kubarera no kubacungira umutungo kugeza igihe bagiriye imyaka y’ubukure
Ubutaha tuzabagezaho uburyo izungura rukorwa ku bahisemo ubundi buryo bw’ishyingirwa.
Byakuwe mu itegeko Nº27/2016 ryo ku wa 08/07/2016, Itegeko rigenga imicungire y’umutungo w’abashyingiranywe, impano n’izungura, ryasohotse mu igazeti ya leta No 31 yo kuwa 01 Kanama, 2016


text:
Igisubizo: Ikintu gikomeye cyane kurusha ibindi, ku byerekeye imyumvire ya Gikristo y’Ubutatu Bwera, n’uko nta buryo buhari bufatika bwo kubusobanura. Ubutatu Bwera ni ihame ikiremwa muntu kidashobora gusobanukirwa ijana ku ijana, tutavuze no gusobanura iryo jambo. Imana itagira akagero ntishobora kugereraywa natwe; niyo mpamvu tudashobora kwibwira ko dushobora kuyisobanukirwa ijana ku ijana. Bibiliya itwigisha ko Data ari Imana, ko Yesu ari Imana, ko n’Umwuka Wera ari Imana. Bibiliya yigisha kandi ko hariho Imana imwe. N’ubwo dushobora gusobanukirwa zimwe mu mpamvu zerekeye isano iri hagati y’abo Bantu bagize Ubutatu Bwera, bityo rero, ntibisobanutse ku bwenge bwa muntu. Ariko, ibi ntibishaka kuvuga ko Ubutatu Bwera butabaho cyangwa ko budashingiye ku nyigisho za Bibiliya.
Ubutatu Bwera ni Imana imwe igizwe n’Abantu batatu. Byumvikane ko ibi bidashaka kuvuga mu buryo ubwo ari bwo bwose ko hariho Imana eshatu. Mwibuke ko iyo mwiga iki kibazo, ijambo “Ubutatu Bwera” ntaho rivugwa mu Byanditswe Byera. Iri ni ijambo rikoreshwa iyo bagerageza gusobanura Imana imwe— iriho mu butatu, n’Abantu bahoraho iteka ryose bagize Imana. Ikintu cy’ukuri n’uko igitekerezo gihagarariwe n’ijambo “Ubutatu Bwera” ntaho kiboneka mu Byanditswe Byera. Dore ibyo ijambo ry’Imana rivuga ku Butatu Bwera:
1) Hariho Imana imwe (Gutegekwa kwa Kabiri 6:4; 1 Abakorinto 8:4; Abagalatiya 3:20; 1 Timoteyo 2:5).
2) Ubutatu Bwera bugizwe n’Abantu batatu (Itangiriro 1:1, 26; 3:22; 11:7; Yesaya 6:8, 48:16, 61:1; Matayo 3:16-17, 28:19; 2 Abakorinto 13:14). Mu Itangiriro 1:1, izina ‘’Elohim ‘’ riri mu bwinshi mu Giheburayo ni ryo rikoreshwa iyo bavuga Imana. Mu Itangiriro 1:26, 3:22, 11:7 no muri Yesaya 6:8, indangazina mu bwinshi “Tu” ni yo ikoreshwamo. Amagambo ‘’Elohim’’ n’indangazina “Tu” ari mu bwinshi, asobanura mu rurimi rw’Igiheburayo, nta gushidikanya, ibintu birenze bibiri. Ariko ibi ntabwo ari ingingo ifatika itangwa mu gusobanura Ubutatu Bwera, ahubwo ni uburyo bwo kugaragaza ubwinshi mu Mana. Ijambo ry’Igiheburayo ‘’Elohim ‘’ rivuga Imana, rikoreshwa no ku Ubutatu Bwera nta mpungenge.
Muri Yesaya 48:16 na 61:1, Umwana ni we uvuga kandi yishingikirije kuri Data n’Umwuka Wera. N’ugereranya rero Yesaya 61:1 na Luka 4:14-19, urasanga ari uwo Mwana urimo kuvuga. Muri Matayo 3:16-17 haratwereka igikorwa cy’umubatizo wa Yesu. Muri iyi mirongo, Imana Umwuka Wera ni yo yamanukiye ku Mana Umwana, mu gihe Imana Data yo yatangarizaga mu ijuru ko yishimiye Umwana. Matayo 28:19 na 2 Abakorinto 13:14 ni ingero zerekana Abantu batatu batandukanye mu Ubutatu Bwera.
3) Abagize Ubutatu Bwera baratandukanye cyane nkuko bivugwa mu bice bitandukanye byo muri Bibiliya. Mu Isezerano rya Kera, “Uwiteka” atandukanye n’ «Uwiteka» uvugwa mu (Itangiriro 19:24; Hoseya 1:4). Uwiteka afite Umwana (Zaburi 2:7, 12; Imigani 30:2-4). Umwuka Wera atandukanye n’«Uwiteka» uvugwa mu (Kubara 27:18) n’«Imana» (Zaburi 51:10-12). Imana Umwana itandukanye n’Imana Data (Zaburi 45:6-7; Abaheburayo 1:8-9). Mu Isezerano Rishya, Yesu arasaba Data kohereza Umufasha, ari we Mwuka Wera (Yohana 14:16-17). Ibi birerekana ko Yesu atiyita Data cyangwa Umwuka Wera. Kandi mutekereze no mu bindi bihe byose byo mu Ubutumwa Bwiza, aho yavugishaga Data. Ubwo se yabaga yivugisha? Oya da. Yabaga abwira undi Muntu mu Butatu Bwera—ari we Data.
4) Buri Muntu mu Butatu Bwera ni Imana. Data ni Imana (Yohana 6:27; Abaroma 1:7; 1 Petero 1:2). Umwana ni Imana (Yohana 1:1, 14; Abaroma 9:5; Abakolosayi 2:9; Abaheburayo 1:8; 1 Yohana 5:20). Umwuka Wera ni Imana (Ibyakozwe n’Intumwa 5:3-4; 1 Abakorinto 3:16).
5) No mu Butatu Bwera bagira umuco wo kubaha abakuru. Ibyanditswe Byera byerekana ko Umwuka Wera yubaha Data na Mwana, kandi Umwana nawe akubaha Data. Iyi ni isano iri mu Butatu Bwera kandi ntabwo ihakana ubumana bwa buri Muntu mu Butatu Bwera. Ikindi kigaragara mu buryo bworoshye n’uko ubwenge bwacu, bufite aho bugarukira, kandi ntibushobora gusobanukirwa ibyerekeye ubugari butagira akagero bw’Imana. Ku byerekeye Umwana, soma Luka 22:42, Yohana 5:36, Yohana 20:21, na 1 Yohana 4:14. Naho ku byerekeye Umwuka Wera, soma Yohana 14:16, 14:26, 15:26, 16:7, cyane cyane muri Yohana 16:13-14.
6) Abagize Ubutatu Bwera bafite imirimo itandukanye bakora. Data niwe ukomokwaho cyangwa umuremyi wa byose (1 Abakorinto 8:6; Ibyahishuwe 4:11); Ibyahishuwe n’Imana (Ibyahishuwe 1:1); agakiza (Yohana 3:16-17); n’imirimo ya Yesu ku isi (Yohana 5:17, 14:10). Data ni we watangiye ibi bintu byose.
Umwana ni we mukozi Data akoresha imirimo ikurikira: kurema no kwita ku byaremwe byose (1 Abakorinto 8:6; Yohana 1:3; Abakolosayi 1:16-17); Ibyahishuwe n’Imana (Yohana 1:1, 16:12-15; Matayo 11:27; Ibyahishuwe 1:1); n’agakiza (2 Abakorinto 5:19; Matayo 1:21; Yohana 4:42). Data akora ibi byose aciye mu Mwana, ukora nk’imukozi We.
Umwuka Wera ni we gikoresho Data akoresha imirimo ikurikira: kurema no kwita ku byaremwe byose (Itangiriro 1:2; Yobu 26:13; Zaburi 104:30); Ibyahishuwe n’Imana (Yohana 16:12-15; Abefeso 3:5; 2 Petero 1:21); agakiza (Yohana 3:6; Tito 3:5; 1 Petero 1:2); ndetse n’imirimo ya Yesu (Yesaya 61:1; Ibyakozwe n’Intumwa 10:38). Nuko rero, Data akora ibi byose kubera imbaraga z’Umwuka Wera.
Habayeho kandi kugerageza gutanga ingero zisobanura Ubutatu Bwera. Ariko muri rusange, nta na rumwe usanga rwerekana ukuri. Urugero rw’igi (cyangwa urubuto rwa pome) rwaratsinzwe, kubera ko igishishwa, umweru n'umuhondo w’igi byose ni ibice bigize iryo gi, si igi ubwa ryo, kimwe n’uko igishishwa, umubiri, n’imbuto za pome ari ibice by’iyo pome, bitari pome ubwa yo. Data, Umwana, n’Umwuka Wera ntabwo ari ibice by’Imana; umwe muri bo ni Imana. Urugero rw’amazi ni rwo rushaka kuba rwakwumvikana kurushaho, ariko na rwo ntirushobora gusobanura uko bikwiye Ubutatu Bwera. Amazi aseseka, umwuka, n’urubura nabyo ni ibice bigize amazi. Data, Umwana, n’Umwuka Wera ntabwo ari ibice by’Imana, umwe muri bo ni Imana. Kubera izo mpamvu rero, n’ubwo izi ngero zishobora kuduha ifoto y’Ubutatu Bwera, iyo foto ntabwo ifite ibisobanuro byuzuye. Imana itagira akagero ntishobora gusobanurwa ijana ku ijana n’urugero rufite aho rugarukira.
Ihame ry’Ubutatu Bwera, ryakunze kugaragara nk’ikibazo kitavugwaho rumwe mu mateka yose y’Itorero rya Gikristo. N’ubwo ibintu by’ibanze biranga ubwo Butatu byagaragajwe n’Ijambo ry’mana, haracyari ibibazo bimwe na bimwe bishamikiyeho, bitarasobanurwa neza. Data ni Imana, Umwana ni Imana, n’Umwuka Wera ni Imana—kandi hariho Imana imwe. Iryo ni ryo hame rya Bibiliya ry’Ubutatu Bwera. Hejuru y’ibyo, ibyo bibazo bikunze kuganirwaho mu buryo bumwe kandi atari ngombwa rwose. Ahubwo, aho kugira ngo tugerageze gusobanura ijana ku ijana Ubutatu Bwera mu bwenge bucye bwacu nk’abana b’abantu, twagombye kwerekeza ibitekerezo byacu ku bugari bw’Imana no ku miterere yayo bitagira akagero. “Mbega uburyo ubutunzi n’ubwenge n’ubumenyi by’Imana bitagira akagero! Imigambi yayo ntihishurika, n’inzira zayo ntizirondoreka! Ni nde wamenya ibyo Uwiteka atekereza? Cyangwa ni nde ushobora kuba umujyanama We?” (Abaroma 11:33-34).
Ikibazo: Bibiliya itwigisha iki ku byerekeye Ubutatu Bwera?
Igisubizo: Ikintu gikomeye cyane kurusha ibindi, ku byerekeye imyumvire ya Gikristo y’Ubutatu Bwera, n’uko nta buryo buhari bufatika bwo kubusobanura. Ubutatu Bwera ni ihame ikiremwa muntu kidashobora gusobanukirwa ijana ku ijana, tutavuze no gusobanura iryo jambo. Imana itagira akagero ntishobora kugereraywa natwe; niyo mpamvu tudashobora kwibwira ko dushobora kuyisobanukirwa ijana ku ijana. Bibiliya itwigisha ko Data ari Imana, ko Yesu ari Imana, ko n’Umwuka Wera ari Imana. Bibiliya yigisha kandi ko hariho Imana imwe. N’ubwo dushobora gusobanukirwa zimwe mu mpamvu zerekeye isano iri hagati y’abo Bantu bagize Ubutatu Bwera, bityo rero, ntibisobanutse ku bwenge bwa muntu. Ariko, ibi ntibishaka kuvuga ko Ubutatu Bwera butabaho cyangwa ko budashingiye ku nyigisho za Bibiliya.


text:
Perezida wa Repubulika y’u Rwanda, Paul Kagame, yasobanuye uburyo nyakwigendera Senateri Jean de Dieu Mucyo witabye Imana mu ntangiriro z’iki cyumweru yari umuyobozi utiremereza, abandi bakaba bazamwigiraho gukora akazi neza nta kwiremereza.
Ibi Perezida Paul Kagame yabitangaje mu muhango wo kurahiza abayobozi bashya muri Guverinoma ku gicamunsi cyo kuri uyu wa Kane tariki 6 Ukwakira 2016, igikorwa cyabaye nyuma y’iminsi ibiri habayeho impinduka mu bagize Guverinoma n’indi myanya y’ubuyobozi itandukanye.
Ubwo yafataga ijambo, Perezida Kagame yagize ati: "Nifatanyije n’abagize Umutwe wa Sena kuri Senateri Jean de Dieu Mucyo duherutse gutakaza. Nyakwigendera Mucyo yari umuyobozi mwiza, utariremerezaga nka bamwe dukunze kubona... Tuzahora tumwigiraho gukora akazi neza tutiremereje".
Mucyo Jean De Dieu wari Umusenateri mu Nteko Ishinga Amategeko y’u Rwanda, yatabarutse kuwa Mbere tariki 3 Ukwakira 2016 azize urupfu rutunguranye. Yari muzima, yagiye ku kazi yitwaye mu modoka nta kibazo, ndetse abaherukanaga nawe bemeza ko nta kibazo yari afite. Mu masaha ya mugitondo ubwo yageraga ahakorera Sena y’u Rwanda, yatsikiye azamuka kuri esikariye (escaliers) ahita yikubita hasi, bahamukura bamujyana mu bitaro byitiriwe umwami Faycal ariko yahageze bihita byemezwa ko yashizemo umwuka.
Mucyo Jean de Dieu yavutse tariki 07/12/1961; avukira i Nyanza mu Majyepfo ariko ubundi Akomoka I Mbazi (Butare). Ni mwene Mucyowintore Thomas na Uzanyamaberuka Marciana, aba babyeyi ye bombi bitabye Imana akiri mu mashuri yisumbuye.
Mucyo Jean de Dieu yari yubatse, yashakanye na Uwimana Rose bakora ubukwe mu 1995 nyuma ya Jenoside. Yatabarutse afite abana bane, Umukobwa n’abahungu batatu. Umwana w’imfura yitwa Thierry Mucyo w’imyaka 20 y’amavuko, Clement Mucyo w’myaka 19, Kelly Mucyo w’imyaka 16 na Herve Mucyo w’imyaka 13.


text:
Kubara11,27-29: Umuhungu w’umusore agenda yiruka abwira Mose ati "Eludadi na Medadi barahanurira mu ngando." Yosuwa wari umufasha wa Mose aramubwira ati "Databuja Mose, babuze." Mose aramubaza ati "ni njye urwanya ishyaka? ICYAMPA AB’UBWOKO BW’UWITEKA BOSE bakaba abahanuzi, Uwiteka akabashyiraho umwuka we!"
Mu ijambo ry’Imana ry’uyu munsi turagaruka kw’ishyari, ingaruka zaryo nuko abantu batari bakwiye kugirirana amashyari. Ni ijambo ryateguwe na Dr.Ivan Twagirashema.
Mose ntiyigeze agira ISHYARI na gato ko umwuka yamanukiye ku bandi kandi yari umuhanuzi mukuru. Nabonye ishyari riteranya abavukana, ritandukanya amatorero basenga Imana, ribuza amahoro abakozi b’Imana kubera kwifuza.
Bamwe bati ni byiza, nibatere imbere ARIKO bagume hasi yanjye kuko nta kiza cyava kwa kanaka. Ariko Imana yishimira abafite umutima nk’uwa Mose: icyampa u Rwanda rukagira abatunzi, abanyabwenge benshiiii; umugisha twese ukatugeraho tugasagurira n’ibindi bihugu. Erega umugisha w’umuturanyi, uratinda nawe ukakugeraho, ARIKO ISHYARI rikurura ibibi gusa rikadindiza.
Mana tugenderere, turashaka gutera imbere. Amina, Ivan T


text:
Mu rwego rwo kutunganya imisatsi no guhindura uko umuntu yari asanzwe amenyerewe ashobora gushyira teinture mu misatsi , hakaba hari abakunda ubwoko butandukanye ariko tukaba tugiye kubabwira kuri teinture ya shokola.
Bitewe n’uko ukunda cyangwa se uruhu rwawe rusa, ushobora kubikurikiza uhitamo teinture washyira mu mutwe wawe gusa teinture ya shokola yo irihariye kuko ibera abantu bose.
Ikindi kiza cya teinture ya shokola ni uko imisatsi yawe iba ituje ku buryo itagaragara cyane ngo abantu bakwibazeho.
Ushobora gushyira teinture mu misatsi idefirije ndetse n’abafite imisatsi iya naturel nabo ntibagwa nabi dore ko hari abadakunda guhinduranya imisatsi bifashishije teinture.
Imisatsi irimo teinture
Mu rwego rwo kutunganya imisatsi no guhindura uko umuntu yari asanzwe amenyerewe ashobora gushyira teinture mu misatsi , hakaba hari abakunda ubwoko butandukanye ariko tukaba tugiye kubabwira kuri teinture ya shokola.


text:
Wifuza kubaho uticuza?
Jya ukoresha igihe cyawe neza, bizatuma uticuza igihe cyatakaye
Jya unezezwa nuko Imana yakuremye, bizatuma ubaho udafite ipfunwe mu bandi ahubwo wifitiye ikizere
Jya unyurwa n’ibyo ufite, ni byiza kuko bikurinda kurarikira iby’abandi no guhorana umutima uhagaze wibaza igihe uzagerera kurwego nk’urwabo
Gira umutima w’imbabazi, umuntu nagukosereza ntukarindire ko aza kugusaba imbabazi mubabarire mbere bizakurinda kubaho urakaye bizakurinda gutekereza guhora
Jya wihangana, ibigora umuntu ni byinshi, n’ibimubabaza ariko kwihangana ni intwaro ikomeye ihesha uyifite kubaho atuje
Ntukihutire gufata umwanzuro mu gihe ubabaye cyangwa se mugihe wishimye cyane, bizakurinda kwicuza ngo uvuge uti narahubutse ahubwo numara gutuza utakibabaye uzafata umwanzuro watekerejeho uticuzwa
Ujye wanga umugayo, gukora ibintu byose ngo ntacyo bitwaye sibyiza kuko ushobora kugwa mwikosa ryo gukora n’ibidakwiriye ukaba wagawa utari ubyiteze
Jya ukunda gutanga bihesha umugisha kuruta guhabwa, akaboko kawe ukamenyereze gutanga bizatuma ubona umugisha mu mirimo y’amaboko yawe, ntugakunde kwikubira kuko hari igihe kizagera nawe ukenere umuntu uguha erega ntawigira kuri byose
Girira neza bose utarobanuye, uyu munsi turahazi ariko ejo ntawahamenya ubuzima bushobora guhinduka uwo wirengagije ugasigara umusaba amazi yo kunywa ariko iyo wagiriye neza bose ntubura ukugoboka ugeze mu kaga
Ujye ukorera ibyiza byawe gushimwa n’Imana, nukora ibyiza ntukishimire kubikora ngo abantu bakurebe kuko bizakubuza ingororano zo mu ijuru ahubwo nibigukundira ujye ubikorera mu ibanga Imana ireba izaguha umugisha
Ujye wibuka gusaba imbabazi mu gihe uziko wakosheje, bizagufasha kubaho udagite umutima ugucira urubanza, ikindi bizagufasha kubana n’abantu bose mu mahoro.
Ujye ukunda kubana n’aboroheje, abakene abarwayi, imfubyi , n’abapfakazi rimwe na rimwe ntibagira umuntu ubitaho wowe ujye wibuka ko abo nabo bakeneye urukundo maze ufate iya mbere umere nka Yesu wifuze kubagirira neza Imana izaguha umugisha
Gira intego mu buzima bwawe, si byiza gukora ibintu byawe mu kavuyo ahubwo menya neza icyo ushaka icyo aricyo maze uguharanire
Gendana n’inshuti nziza, ntukizirike ku nshuti mbi, ingeso ze ashobora kuzikwanduza ugashiduka nawe utakigirirwa ikizere
Ntugakunde gutindana n’abaguca intege bakwereka ibitagenda neza gusa, abantu bahora bakwereka ko ntakigenda ntibashime uko wambara bakabinenga waseka bakakubwirako ari bibi wavuga bati ntuvuga neza wakora umushinga bakakwereka ko utazagenda abo ntacyo bashobora kukugezaho mubuzima ahubwo nabo kugutera umwanya ujye ubagendera kure
Fata akanya witekerezeho, ibitagenda neza ubikosore
Wikwitererana nutiha akanya ntawundi uzakaguha ujye wikorera isuzuma wowe ubwawe kuko burya umutima ntiwakubeshya, hanyuma niba hari aho wafuditse wige uburyo bwo kubikosora kandi aho wakoze neza ushimwe Imana yagushoboje
Kunda uko uri, jya wiyitaho ni wowe nshuti yawe ya mbere abandi baza nyuma, ujye umenya ko ushonje, ko unaniwe, ko urwaye n’ibindi kuko mu mubiri wawe iyo hari ikibazo ubimenya mbere y’abandi bose ntukarindire rero ko abandi bakugirira impuhwe ahubwo wowe ujye ubanza uzigirire, urye, uruhuke, niba urwaye wivuze.
Ntugatinde mu mateka y’ibyahise ahubwo utumbire imbere niho hahishe ibyiza, umushoferi ntajya atinza amaso mukirahure kireba inyuma ye aterayo akajisho gusa ubundi akareba imbere sibyiza gutinda mubyashize kuko bishobora kugutinza ibyiza tumbira imbere kandi uharanire kuhagerana umucyo
Ntugacike intege, ibikunaniye ujye wongera ugerageze, ntago ibyo umuntu akora agomba guhita atsinda ahubwo hari igihe byanga ariko umuhanga umwe yaravuze ngo amabanga 3 yo gutsinda, irya 1 ni ukudacika intege, irya 2 ni ukudacika intege hanyuma irya 3 ni ukudacika intege, nawe rero ntugacike intege
Ibyo utazi ntukaripfane ujye ubaza, kuryumaho ugaceceka ntubaze ibyo utazi nibibi kuko bituma utamenya, ibyiza jya usobanuza bizakurinda kugwa mumutego wo kudaseba
Umuntu naguhemukira ntukamucireho iteka ashobora guhinduka, burya umuntu wese arakosa ntamutagatifu ubaho , kuko nawe burya ufite abakwihanganira iyo wakosheje niyo mpamvu nawe ugomba gutuza umuntu yagukosereza ukamureka ntumucire ho iteka kuko ashobora kuzahinduka mukongera mugasubirana
Ujye wiringira Imana muri byose, Imana ishobora byoze nuyiringira izagushoboza gukora ibintu byawe neza kandi izarinda umutima wawe guhagarara uzabaho utuje kandi bose bazamenya ko ubana n’Imana bareke ubugome bizere Yesu.


text:
Mu kwizihiza Umuganura w’umwaka wa 2016, wabaye kuri uyu wa gatanu tariki 5 kanama, abaturage b’imidugudu ya Rugazi na Rubumba mu kagari ka Ruyenzi ho mu murenge wa Runda, bagaburiye abana ibiryo n’amata biteguwe mu buryo bwa gakondo, mu rwego rwo kubereka ubusabane n’imibereho byarangaga abanyarwanda ba kera.
Beretswe ibikoresho byifashishwaga mu gucunda amata no kuyabuganiza, urusyo n’ingasire bakoreshaga bategura ifu yo kwarikamo umutsima w’amasaka bita Rukacarara, inkono batekagamo, ibibindi bavomeshaga bakanaterekamo inzoga, n’igisoro babugurizagaho bataramye.
Umusaza Karambizi Alexandre, ushinzwe imikino gakondo mu Rwanda, atangaza ko umunsi w’umuganura ari umwanya wo kwibutsa abanyarwanda ibikoresho by’umuco nyarwanda mu rwego rwo kuwushyigikira no gutoza urubyiruko kuwiyumvamo.
Yagize, ati “byabaye ngombwa ko twereka urubyiruko n’abana bato ibikoresho gakondo biranga umuco nyarwanda, kugira ngo mu gihe tuzaba tutakiriho urubyiruko narwo ruzakomere ku muco kuko igihugu kitagira umuco kiba kitari igihugu”.
Abana bishimiye ubusabane no gusangira, bakaba bahamya ko mu muganura hari ubumenyi bwinshi bawungukiyemoo. Munyana Albertine ufite imyaka 13, ati “Ibyiza nabonye ni uko twasangiye ibigori ndetse n’umutsima w’amasaka ntabwo nari nziko uribwa”.
Uyu mwana kimwe na bagenzi be, basobanuriwe inyito z’ikinyarwanda kiboneye ku mata n’imirimo yakorwaga mu gihe cyo hambere; maze basaba ko abashinzwe uburezi n’ababyeyi bajya babibigisha.
Mu mateka y’umuganura, wizihizwaga hishimirwa umusaruro wagezweho mu mirimo y’ubuhinzi n’ubworozi buri mwaka, ariko impinduka zagiye zigaragara mu mibereho y’Abanyarwanda zatumye harimo abatagitunzwe n’iyo mirimo.
Umusaza Karambizi avuga ko n’abakorera umushahara bagomba kwishimira ibyo bakoze. Ati “nk’ubu mfite abana bakuru bakorera amafaranga. Ku muganura, baransura bakangurira inzoga bakazana n’ibiryo tugasangira. Uwo ni umuganura bakura mu musaruro w’imirimo ya bo”.
Ibitekerezo ( 1 )
Mwiriwe .
Uyu muco si uw’ABESAMIHIGO,Abayobozi mu nzego zose tugiye kuwukorera ubugororangingo.Atari ibyo abakobwa bavuka mu mityango ikennye bahera iwabo.
Biteye isoni kandi dore ko ari naho bava(abagabo)basuzugurwa n’abo bishakiye kuko aba avuga ati ibiri hano byose ni ibyanjye.


text:
Ibikoresho:
Isosi y’abantu 4
Intoryi 4
Inyanya 3
Igice cya sauce tomate
Igitunguru cy’umutuku 1
Seleri uduce 3
Amavuta ibiyiko 2 binini
Ibikorwa :
Fata amavuta uyashyire mu isafuriya ashyuhe, ushyiremo intoryi wakasemo uduce tubiri utazihase. Zimaze gufata irange zishyire ku ruhande
Muri iyo safuriya karangamo igitunguru , nigifata irange ushyiremo inyanya nizishya ushyiremo igice cya sauce tomate uvange akanya gato
Shyiramo amazi nitangira kubira ushyiremo za ntoryi wakaranze bibirane gato.
Shyiramo umunyu , bikomeze bibire ku muriro mucye
Bitegurane n’umuceri
Isosi y’intoryi
Ibikoresho:
Labels: guteka, ifunguro ry'ingenzi, igikoni


text:
Minisitiri w’Ingabo Gen James Kabarebe yavuze ko kugira ngo urugamba rwo kubohora u Rwanda rutangire byasabye kubanza kumva ibintu kimwe kandi bakabikora kinyamwuga.
Yabivugiye mu kiganiro yahaye abayobozi b’amashami mu bigo bitanudknaye bya Leta bari mu Itorero mu Karere ka Huye, kuri uyu wa Gatanu.
Gen Kabarebe yavuze ko inzira yo kubohora u Rwanda itari yoroshye ndetse yongeyeho ko yasabaga "Ubwitange, kwihangana, gukunda igihugu n’umurava."
Yasabye abayobozi bateraniye mu Itorero gukorana ingufu n’umurava kandi bagakorera hamwe kugira ngo icyo barwaniye babohora igihugu gikomeze kugerwaho.
Yagize ati "Hari benshi batanze ubuzima bwabo babohora Igihuhu kugira ngo Inzego z’ubuyobozi dufite ubu zibe zihari..Kugira ngo tubohore u Rwanda ni uko twese twumvaga ibintu kimwe kandi dukora kinyamyuga."
Minisitiri Gen Kabarebe yibukije abo bayobozi ko badakwiye kwirara kuko icyatumye bafata umwanzuro wo kubohoza igihugu kitaragerwaho ijana ku ijana.
Ati "Igihugu twarakibohoye ariko urugendo ruracyahari, hari byinshi tugisabwa kugira ngo tugere ku iterambere rirambye.Kugira ngo tugere ku Iterambere rirambye, mwebwe Bayobozi b’Amashami nimwe muzabigiramo uruhare cyane."
Itorero ry’Abayobozi b’amashami mu nzego za Leta ryitabiriwe n’abagabo 630 ndetse n’Abagore 156.
Ryatangijwe tariki 18 rikasozwa tariki 27 Ugushyingo 2016.
Abayobozi b’amashami n’ab’ibigo bya Leta mu Itorero


text:
Nkore iki?
Nyuma yo kuntera inda akanyihakana ari kunsaba ko tubana. Nkore iki?
Mbanje kubasuhuza bakunzi kandi basomyi b’ Imirasire.com, amahoro y’Imana n’abane namwe. Nkaba nifuza ko mungira inama kuko ndaremerewe.
Twakundanye imyaka ine turatandukana, ariko nyuma yo gusubirana uko tuvuganye arambwira ngo nimusure kandi ngo muraze. Nkore iki?
Mu kiganiro yagiranye n’imirasire.com yasabye ko twamugira inama, yatangiye agira ati: Nitwa Ange Nakundanye n’umuhungu hashize imyaka ine turatandukana kuko hari ibyo (...)
Inkuru y’umusomyi: Ese nizere nde ko njye mbona byanyobeye
Ese nzizere uwuhe mukobwa/ mugore, ko bose bahemuka kimwe? Nitwa Claude Umwizerwa, muri iki gitangazamakuru nabonye hari abahasaba inama, none nanjye ndatekereza ku byambayeho, nkumva ngomba gufata ingamba aliko (...)
Ko dukorana akaba anyereka ibimenyetso by’uko ankunda none mutange mbimubwire?
Mbanje kubasuhuza bakunzi bakunda imirasire.com, inama zanyu nasanze ari ingirakamaro none ndagiramgo nanjye mungire inama.
Ese ko buri gihe mba numva nshaka gukora imibonano mpuzabitsina nkore iki?
Mfite imyaka 18, mbana n’ababyeyi banjye bose, Papa na Mama ariko buri gihe mba numva nshaka gukora imibonano mpuzabitsina.
Lysee warazwaga amajoro na Pasiteri wifuzaga kumugira umugore wa kabiri , byaba bigiye kumwicira ubukwe
Lysee Mukansanga ni umukobwa ufite imyaka 25 y’amavuko , apima metero imwe na 80 , afite ibiro 65 akaba umunyeshuri muri imwe muri kaminuza zikorera mu mujyi wa Kigali. Yakunzwe na Pasteur we usanzwe yararongoye (...)
Ko twatandukanye akaba ashaka ko dusubirana kandi mfite undi dukundana mbigenze nte?
Hashize ukwezi kumwe gusa dutandukanye mubyukuri naramukundaga pe, ariko kubera impamvu imwe gusa yatumye mureka, twari tumaze imyaka ine (4) dukundana.
Mungire inama ko umuhungu dukundana ambwira ngo nzajye iwabo kandi akaba avuga ko nzajyayo njyenyine mbigenze nte?
Ko natandukanye n’umugabo ese nshobora kongera kurwubaka bigashoboka
Mbanje kubasuhuza nje hano nifuza ko nanjye mwampa ibitekkerezo ni nama ; kuko nizera ko umutwe umwe wifasha gusara utigira inama.
"Nonese ko nkiri isugi ..?"Humura sinkubabaza .."ubuhamya bw’umukobwa wahemukiwe n’umusore yari yarimariyemo
Nakundaga umusore ariko we yifuza kunsambanya gusa. Nagerageje kumwangira ariko nzakunanirwa antera inda tuyikuramo none ndi kwicuza kuba naratakaje ubusugi
Mungire inama umugabo wa Mama yanteye inda
Mfite imyaka 19 ndi ikinege. ,Iwacu ni mukarere ka Gasabo.Data yapfuye 2008 hanyuma mama arandera. ,Mu 2011 yashatse undi mugabo barabana!
Ko umugabo wanjye asesagura umutungo, ngirente ngo abireke ?
Nashakanye n’umugabo dukundana pe, ntitwari abakire ariko na none ntitwari dukennye kuko iwacu hinjiraga 300 000 frw ku kwezi. Ndetse tugira umugisha turabyara, ubu dufite umwana 1 kuko tumaze imyaka 7 tubana. (...)
Nkore iki ko nararukiye Animateur
Mwaramutse bakunzi ba Imirasire.com. Mbandikiye ngira ngo mungire inama
Mbigenze nte?
Bavandimwe basomyi bikinyamakuru Imirasire.com nifujeko mwamfasha mukangira inama.
Nkore iki ?Nagiye kuryamana n’umukobwa nsanga ni umuhungu none nazinutswe abakobwa bose nkore iki ngo nongere nkunde abakobwa
Ndabinginze mungire inama. Ndi umusore w’imyaka 35 ndi mu kigero cyo gushaka ariko ubu narabizinutswe numva umuntu wese w’igitsina gore mutinye kuva nshatse kuryamana n’umukobwa ngasanga ni (...)
Ndagisha inama mumfashe
Muraho mbanje kubasuhuza basomyi b’imirasire. Nanjye mfite ikibazo ndagirango mungire inama. Mfite umusore dukunda tumaranye imyaka ine turabana ariko ntago byememewe (...)
Singishyukwa kandi narabyaye mfite abana babiri- Ubu nkore iki?
Ndagisha inama ndi umugabo ndubatse mfite abana babiri nabonye mukunda kugira inama abantu batandukanye cyane cyane mu nkuru z’urukundo mwandika. None ndashaka mumbwire icyo nakora ku kibazo nahuye nacyo muri iyi (...)
Nkore iki ko uwo nitaga papa ahoza mama ku nkeke ngo nimwe aho?
Nanjye ndabagisha inama
Ndi umu mama umugabo wange dufitanye umwana umwe. Ejo bundi twagiranye twa tubazo tutabura mu rugo maze ndahubuka mutuka igitutsi kibi mbikoreshejwe n’umujinya.


text:
1 ABAKORINTO 5 : 7 (...) koko kuko Pasika yacu yatambwe, ari we Kristo.
Ndacyavuga KRISTO nka Pasika twizihiza. Uyu munsi nshimishijwe no kumuvuga nk’Intwari isumba y’ikirenga, isumba zose!
Ubundi buri muryango, buri bwoko, buri gihugu, buri mugabane havugwa intwari. Nibyo mu miryango dukomokamo zirahaba, mu Rwanda tugira umunsi wo kwizihiza intwari kandi birakwiriye. Ku mugabane w’Africa tugira intwari zaharaniye ubwigenge. Abirabura bo muri America bafite amazina akomeye nka Martin Luther King. Mu Buhinde bafite abitwa Ghandi.
Ariko muri abo bose nta ntwari iri ku rwego rw’uwo twizihiza kuri Pasika.
Hari ibintu bidasanzwe byanteye kongera kurata ubutwari bwe harimo ko:
Niwe wenyine mu bantu wari ufite inkomoko y’Ubumana. Izindi ntwari n’abantu!
Niwe wenyine mu bavutse wakoze imirimo y’indashyikirwa. Yahize bose. Abandi bakoze iyo bashoboye.
Niwe watanze igitambo kitagira inenge. Cyemewe n’ijuru kubwo gucungura amoko yose, imiryango yose. Abandi baharanira uburenganzira bw’ahantu hato, bw’abantu bake!
Niwe wigishije inyigisho zahinduye amatwara mu Isi hose. Abandi batanga inyigisho zisaza!
Niwe wenyine wakunze bose harimo n’abanzi be. Izindi ntwari zihangana n’abanzi mu bikorwa no mugambo. Naho Yesu yaranzwe no gukunda Abanzi be no kubasabira!
Niwe mucyo umurikira ahatabona. Abandi bahuye n’umwijima.
Niwe wabaye inshungu y’abatuye Isi bose. Abandi bose bafatwa nk’intwari bakoreye mu mbibi za bugufi.
Niwe Nzira (He is The Way). Ntabwo ari imwe mu nzira!
Niwe rugero. Ntabwo ari umwe mu ngero!
Niwe muhuza...Si umwe mu bahuza!
Niwe Mwami w’Abami. Si umwe mu bami!
Ni we Banze ryo Kwizera kd niwe ugusohoza. Ntabwo ari umwe mu bo kwizerwa!
Niwe Pasika Yacu. Ntagira mugeri! Ngiyo Intwari ya Pasika! NIYO NJYE NGENDANA ITEKA!
Dr. Fidèle Masengo, Foursquare Gospel Church Kimironko masengof@yahoo.fr


text:
Mu Rwanda, umuco wo gukosha umukobwa wakorwaga mu rwego rwo kugira ngo inkwano bamutanzeho isigare ari urwibutso ku bayeyi be. Ni yo mpamvu akenshi bakwaga inka.
Ubu ibintu byarahindutse inka ; yasimbujwe amafaranga. Mu duce tumwe na tumwe tw’u Rwanda, iyo umukobwa yenda kurongorwa bisigaye bitera iwabo ikibazo, bibaza aho bazavana ibirongoranwa, dore ko ngo aba agiye gushinga urugo.
Ijwi ry’Amerika ryaganiriye n’abantu batandukanye ku kibazo cy’inkwano. Umwe mu bakobwa twaganiriye witegura gushinga urugo witwa Esteli, yadutangarije ko inkwano iwabo, mu hahoze ari akarere ka Bicumbi, muri Kigali Ngari, isa nk’aho ari ikiguzi. Amafaranga bamukoye uko ari ibihumbi 200 y’Amanyarwanda ngo nta cyo yamumariye, we n’ababyeyi be.
Esiteli yakomeje atubwira ko ayo mafaranga yagiye yose ku birongoranwa azajyana, birimo igare, matola, intebe zo mu nzu n’imisego yazo, n’ibindi. Ati :
« Mu by’ukuri, bagushyira mu nzu irimo ubusa ; ni wowe byose ubizana, kandi iyo utabizanye ugirana ibibazo n’abo mu muryango w’umuhungu. »
Undi mukobwa witwa Mukahirwa ukomoka ahahoze ari mu ntara ya Cyangugu we yadutangarije ko inkwano iwabo ari uguciririkana ; ngo bakwa umukobwa bakurikije amashuri yize. Iyo wize make, ukobwa amafaranga make, waba warize menshi ugakobwa amafaranga menshi. Ati :
«Inkwano yabaye nk’ikiguzi. »
Cyakora mu duce tumwe na tumwe, nk’ahahoze ari intara ya Butare ,ngo umuhungu akwa umukobwa akurikije uko yifite, ngo kandi umukobwa na we ajyana ibishyingiranwa akurikije ubushobozi bw’iwabo.
Bamwe mu basore twaganiriye, barimo uwitwa Eric, batubwiye ko basigaye batinya gukora ubukwe ku mugaragaro bitewe n’uko batabona amafaranga y’inkwano, bagahitamo guterura.
Umwe mu basheshe akanguhe witwa Habimana we yadutangarije ko byose byishwe n’uko inkwano yahindutse amafaranga, gukosha umukobwa bikaba bisigaye bisa nko kumugurisha. Yongeyeho ko umuco ugenda wangirika.
Uko bimeze ubu, nta watinya kuvuga ko ya mvugo yo mu Rwanda ngo « inkwano si ikiguzi ni urwibutso » izahindura inyito.


text:
Umwe mu mu banyarwanda basheshe akanguhe yandikiye Itangazamakuru ry’i Kigali agaya amwe mu maradiyo ngo ahora abomborekanira muma interineti ngo akanavugiraho abantu bahindura amateka y’urwanda.
Yagize ati, ‘’Banyamakuru mbandikiye mbasaba kuzasohora inyandiko yange kubera ibinyoma maze iminsi numva kuri radiyo inkingi hamwe niyindi ngo ya Rudasingwa’’.
Wamugabo we uvuga kuri radio Inkingi, itonde kuko iyo uvuga bamwe biradutoneka.
Ihangane uvuge witonze maze ugabanya witonde wekuvuduka, ese wamunyarwanda we ibyo uvuga urabizi cyangwa warabibwiwe ? Jyewe ukubwira ndimukuru bitari cyane kuko nshobora kumva ukuri cyangwa ibinyoma. Ubwigenge ngo bwasabwe nande ? Rudahigwa Nkubito Yimanzi niwe wabusabye, kuko niwe wumvikanaga nabamwe mubazungu azakwicwa atarabubona, ibyiza abo uvugira « Parmehutu » uvuga bakoze nibihe ? Rudahigwa niwe wabitugejejeho.
Yazanye inkiko, azana Amashuri, Amavuliro, Imihanda, yaciye akarengane, aca ubuhake. Abantu baragabana, uwo ukoresheje ukamwishyura, ninde mu parmehutu wigeze abyubahiriza ? Niba mushaka ko abanyarwanda bumvikana nimuturuke inyuma mwibicamo kabiri, nimutangirire kugihe Kigeli yimaga Rudahigwa amaze gutanga, ntiyamaze kabiri ubwo abakuru namwe murabizi mwibeshya abana kuko ibyo muvuga nabo nibyo bazavuga. Haza Mbonyumutwa nawe nuko yahise avaho nka Kigeli nibwo haje Kayibanda ubwo nibwo byabaye ibindi, data nibwo bamutemaguye, mama aratemwa ariko we aravurwa arakira, abandi babajugunya mu kagera imitungo barayitwara.
Ubundi twiruka kubuzima, ntabwo nabivuga ngo mbirangize aparmehutu ntabwo muzi icyo yakoze ? Hanyuma se umuntu iyo umutsinze ntumugaruza umuheto akakuyoboka ? Ubwo abacitse kwicumu barahunze abasigaye barya inyama yumusangiro, abahutu icumi bakayitapfuna, ntibyatinze Habyarimana araza ngo aje gutabara abantu, ahubwo niryali risigaye ararihuma.
Niba mushaka kuba inyanga mugayo nimubivuge kandi murabizi simwese ariko tubivuge, nimwe mwashatse ko bijya hanze abiciwe na Parmehutu, abariho mutangirira. Abana bakeneye kubabwiza ukuri kuko ntacyo bazi nfite byinshi navuga, undi nawe uvugira kuri radio inking ntibuka izina ati Murorunkwere umugabekazi, ati bamuhoye Seruteganya ngo yamuteye inda ndetse akavuga ko ngo Seruteganya bamwishe bamuhoye kuba umuhutu.
Singiye kuvuga byinshi nimuzana ibyo gusaba imbabazi muzatangirire muri 1959 muzisabe, mwongere mutangirire muri 1994 muzisabe.
Radio Inkingi, Rudasingwa Theogene, Umwami Mutara Rudahigwa
Iyo bavuga iby'Ubwami, wagirango mu Rwanda niho habaye abami gusa ! N'ubu abami babaho. Cyera ku isi yose, abami bagiraga uko barambagira igihugu cyabo , no guhekwa kwarimo ku bihugu bitagenderaga ku migongo y'iyanyamaswa. Ariko iyo Abaparmehutu bavuga ko bakuye abahutu mu guheka umwami, bazi ko Rudahigwa yagendaga mu modoka ya Porch, na Habyarimana yapfuye atarayikozamo ikirenge ? Imodoka ni nayo umwami w'Ubuibiligi yagenderagamo. Urukari, aho yabaga, ko n'ubu hakiriho, hashobora gucumbikira abantu barenga 100, mwabonye hari urubariro abo bahutu muvuga bazaga gushyira ku nkike ? Iyo muvuga ibyo, abana bakeka ko Rudahigwa yabaga muri ya nzu iri mu ngoro y'Umurage inyanza ! Maze natwe ababyeyi bacu batari abatware, bari baratangiye gutunga amamodoka ! Un peu de serieux les gars !
Iyo bavuga iby'Ubwami, wagirango mu Rwanda niho habaye abami gusa ! N'ubu abami babaho. Cyera ku isi yose, abami bagiraga uko barambagira igihugu cyabo , no guhekwa kwarimo ku bihugu bitagenderaga ku migongo y'iyanyamaswa. Ariko iyo Abaparmehutu bavuga ko bakuye abahutu mu guheka umwami, bazi ko Rudahigwa yagendaga mu modoka ya Porch, na Habyarimana yapfuye atarayikozamo ikirenge ? Imodoka ni nayo umwami w'Ubuibiligi yagenderagamo. Urukari, aho yabaga, ko n'ubu hakiriho, hashobora gucumbikira abantu barenga 100, mwabonye hari urubariro abo bahutu muvuga bazaga gushyira ku nkike ? Iyo muvuga ibyo, abana bakeka ko Rudahigwa yabaga muri ya nzu iri mu ngoro y'Umurage inyanza ! Maze natwe ababyeyi bacu batari abatware, bari baratangiye gutunga amamodoka ! Un peu de serieux les gars !
Umva sindi uwa kera sinzi n'amateka menshi ariko ntaho nigeze numva umubare w'abanyarwanda bishwe bazira ubwoko bwabo kandi bakicwa hagamijwe kubamaraho kuva urwanda rwabaho kugeza mu 1959.Abavuga rero ibyabaye ku gihe cya cyami,bibuke ko ariko igihe cyari kimeze henshi ku isi.Guhera muri 1959 ni uko abakoze icyo bise revolution bavugaga ko bazanye democratie kandi twese tuzi neza igisobanuro cya democratie ko ari ukuba abantu bareshya imbere y'amategeko,bakishyira bakizana mu gihugu cyabo.Nonese kuva 1959-1994 ibyo niko byagenze ? mukuri ingoma3 z'abahutu zakurikiranye kuva 1959-1994icyo zashyize imbere kwari ukurimbura abatutsi kandi n'isi yose irabizi.Kuba ibi byarabaye mugihe abanyarwanda bamwe bari bamaze kumenya kwandika bakagira bimwe bandika n'ubwo atari byose nibyo bituma amateka y'u rwanda mubya politique asa n'aho atangirira mu1959.Ibindi byaba ari ugushakisha impamvu yo kwikuraho icyaha cg kugikura kuruhande wumva uherereye mo.
Bavandimwe nanjye ndabashimye cyane kubitekerezo bisukuye mwatanze. ubundi amateka yurwanda ntabwo bayatwigisha nkuko yakabaye. kuko ndibuka kubwahabyarimana batwigishagako bigobotoye igitugu uburetwa guheka abatware babatutsi ninkoni zacyami,zayoborwaga na batutsi,none uyumunsi inkotanyi zitwumvisha ibiryo zigobotoye abahezanguni babahutu,none basomyi bavandimwe tuzacira ayahe tumire ayahe ?
Muraho ! Abatanga ibitekerezo ku mateka y`u Rwanda ndabashima ariko nabasaba kwihangana mukajya mukoresha amagambo y`ubworoherane,ubukana bukaba buke. Mbiseguyeho kandi kuri observations zanjye ! ariko mujye mutubwiza ukuri munatange ibimenyetso,ko buri gihe abavuga amateka y`u Rwanda bakunda kuyahera muw`1959 ni mpamvu iki bashingiraho ? Nasaba ko umuntu wese ukunda u Rwanda kandi utabogamiye ku bwoko ubwo ari bwo bwose kandi uzi amateka wakwiyemeza kutubwiza ukuri yabwira abanyarwanda cyane cyane abavutse nyuma ya 1959,agasobanura uko abatusti,abatwa n`abahutu ayo moko yari abanye,uko yubahanaga,uko yakundanaga n`uko yashyingiranaga mbere ya 1959 ? Nsabye abanyamakuru kuzatubariza abantu bakuru ariko badafite indimi ebyiri ibyo bibazo,njye ndi umunyamakuru muri abo basaza sinasiga umusaza nubaha cyane witwa MPYISI,NAWE NAMUSOBANUZA,nimubigeraho muzabishyire ahabona tubyumve,ndabashimiye basomyi.
NONGEYE KUBASHIMIRA CYANE KUKO MWARIVUGURUYE BISHIMISHIJE MURATAMBUTSA IBITEKEREZO BYABASOMYI BIKINYAMAKURU CYANYU MUSIGAYE MUNIGA DUKEYA NGUBWO UBUNYAMWUGA BUNOZE RERO !! ARIKO IYINKURU ABANTU BASHOBORA KUYIFATA NKA TRACTE IBYAVUGA WENDA NIBYO KUKI AHISHA AMAZINAYE ? NIMPAMVU. ZUMUTEKANO WE ? ABA MUBUBILIGI ?
hakenewe ikiganiro mpaka ku banyamateka naho buri wese akuruye yishyira byagarura umwiryane.none se uyu musaza uvuye ngo bahere 1959 mbere y'aho ahasigiye iki ?arongera ngo 1994 mbere y'aho na nyuma y'aho ho bite ? Ukuri ntikweyerekezaho gusa kureba no kubandi.uko niko Kuri.
Amerika : DONALD TRUMP ashobora kugambanirwa n’Inzego z’Iperereza
Umurundi Nahimana Thomas, ari guteka umutwe muri Amarika
Fatima-Portugal : Habaye umuhango wo gusezera kuri Kigeli V, ikimenyetso...
Nta gihamya yuko Uburaya buterwa n’ubukene
DONALD TRUMP Ashobora kuba atazi ikimuhatse n’ubwo agiye kuba Perezida...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
Press Conference : Intambara yongeye kurota hagati ya Donald Trump...
13-01-2017br>
Uko Kigeli bashakaga kumutabariza muri Portugal, n’ uko yazanywe mu Rwanda...
13-01-2017br>
Mugihe twiturije Abanyapolitiki n’Abaherwe barategura aho bazahungira
12-01-2017br>
Amahano : Umwami wimikiwe ishyanga
11-01-2017br>
Kohereza Umugogo w’Umwami Kigeli mu Rwanda : Gutsindwa kwa Rujugiro na...


text:
by http://urukundo.info
Ubu ni ubuhamya bw’umugore wabonye umugabo nyuma y’imyaka 30 ategereje umugabo w’umugisha yari yarasabye Imana nk’uko abivuga. Yaratuganirije atwemerera ko twamutangira ubu buhamya kugira ngo n’undi wese wakwisanga ameze nka we bimurememo ibyiringiro ko Imana ibereye nziza abayitegereza bayizeye bose.
Aratangira ubuhamya bwe ati : “Nitwa Immaculée (Mama w’abana babiri : Faith na Foibe) mu rusisiro iwacu banyitaga ‘Makurata’ ndi umukiristu ariko navutse iwacu badakijijwe nyuma njye nza kugirirwa ubuntu n’Imana bwo kuyimenya ariko ababyeyi banjye n’abandi bana batatu tuvukana bo bakomeje kurwanya iby’agakiza banga gukizwa, ariko bose ukabona mu by’ukuri si uko banangiye imitima yabo gusa ahubwo ni uko batinyaga igitsure cya papa kuko yari akarishye cyane ari n’umunyamahane.
Hanyuma kuko njye nari narafashwe nk’icyigomeke mu rugo kubera kwakira agakiza, papa yategetse ko ni hagira undi wemera kuyoba akajya mubyo gukizwa by’abarokore azahita amwirukana mu rugo akajya gushaka iyo aba. Bityo bose : yaba mama yaba n’abo tuvukana bakomeza kuba kuri ubwo bwoba bwo gutinya Data.
Igihe cyarageze ndiga, ngira amahirwe njya no muri kaminuza ndarangiza. Mu mikurire yanjye, nagize igikuriro kitangana n’imyaka yanjye (bimwe bita kuvumbuka), abenshi bandeba bakagira ngo ndi mukuru nyamara atari byo.
Muri iyo myaka yose ndababwiza ukuri ko ntari norohewe mu bijyanye n’urukundo, kuko guhera mu mwaka wa gatatu w’amashuri yisumbuye, nahuye n’abasore benshi baba abo twigana, abo twaririmbanaga muri korali ku ishuri n’abandi bose tuziranye bansabaga urukundo, hakaba n’ubwo nanjye numva rwose mbakunze, ariko kuva mbyiruka nahoranaga ubwoba bukomeye bwo gushinga urugo kubera impamvu ngiye kubabwira.
Inshuro zitari nke nasuraga abakobwa b’inshuti zanjye bashatse (bashyingiwe), cyangwa se n’abahungu tuziranye twiganye bashinze ingo zabo, narabasuraga nyuma y’amezi runaka bakoze ubukwe, umukobwa niba ariwe tuziranye cyane nkamwihererana nkamubaza uko yumva ubuzima bushya bumeze. Bamwe bakambwira ko ari byiza rwose ahubwo ngo nanjye nimbanguke, abandi nabo bakambwira ko bagowe ukabona basa n’abicuza.
Umwe twiganye yitwa Anitha, twarangirije rimwe amashuri yisumbuye, yari inshuti yanjye dusengana aza gushakana n’umusore wigaga imbere yacu ho umwaka umwe, twiga ku kigo kimwe.
Anitha naramusuye aranyihererana umugabo we ntiyari ahari arambwira ati “Immaculée nshuti yanjye nkunda, ntuzi ko twiganye ?” Nanjye nti “Yego” ati : "Urugo ni ikindi kirere cy’ubuzima gifite byinshi bitandukanye n’ibyo tumenyereye, uzambabarire wowe uzitonde cyane, dore njye uyu mugabo wanjye uzi na kwa kundi wamubonaga, dore tumaranye umwaka n’amezi icumi ariko twageze mu rugo tumaze kubana anyereka urundi ruhande rwe rubi ntari nzi, none ubu mporana agahinda ntakubwira kose kuko ari ibanga ry’urugo” (hari ibyo Anitha yambwiye bibabaje ntavugira hano ku rubuga).
Arakomeza arambwira ati “Ariko inama nakugira ni uko nubwo wageza mu myaka 26 (icyo gihe niyo nari ndi hafi kuzuza), ati “Ariko uzihangane utegereze Imana iguhe uwo yaguteganirije kuko mbere yuko ubaho yo ubwayo yari yararangije kukuremera ugukwiriye, uwo muzabana ubuzima bwawe bwose, ni Imana izi faiblesse yawe aho iri, aho niho imenya kugushakira uwabasha kwihanganira by’ukuri iyo faiblesse runaka ugira.
Arakomeza ati "Imana niyo kandi izi umuhungu yakugeneye uzamenya no kwishimana nawe no kwihanganira amakosa yose wakora akagukunda urukundo ruri hejuru y’amakosa wakora nk’umuntu, urukundo rutaryarya kandi rudahindagurika.”
Mu kiganiro na Anitha ubona ababaye, yarakomeje arambwira ati “Nyabuneka ndagusabye ntuzamere nk’uko ndi ubu kuko mu rundi ruhande sinabura kuvuga yuko ibi bimbaho nabigizemo uruhare ngakurikiza amarangamutima, n’ibyiyumviro byanjye gusa, nyamara ibi byombi bigarukira ku biri hafi gusa, nirengagiza Imana yandemye ibasha kundebera kure naho ntabasha kureba.”
Aranyibutsa ati : “Urabizi ko nahoraga mvuga ko nshaka umgabo pe ? Nanjye nti : “Yego ndabyibuka.” Ati : “Ariko wowe nturebe igihe n’imyaka umaze ahubwo uhange amaso Imana yawe nkuko yabitubwiriye hamwe cya gihe tuyisenga, ni Imana itivuguruza ku cyo yivugiye ubwayo, nuyubaha izakugirira neza ubyibonere.”
Uyu mu mama yarambwiye ngira ubwoba, numva koko kubaka urugo si umukino nkuko abantu benshi babifata, ni igikorwa kitoroshye kandi kidasaba ubwenge bwa muntu bwonyine gusa ahubwo ukwiriye kwitabaza n’Imana ishobora byose ikakuyobora.
Agenda anyibutsa ingero z’abo twiganye bashatse babayeho neza mu mahoro mu ngo zabo, anyibutsa n’abandi batatindanye n’abo bashakanye bagahita batandukana. Arambwira ati : “buriya njye mbashije kubivugaho agace ariko hari abumiwe, babura uko babigenza bagahitamo kubimira bagaceceka, ukababona mu muhanda bagenda kumbi barashize.”
Ati : “abenshi muri abo, nibo bamwe na bamwe ujya kubona ukabona batandukanye n’abo bashakanye bisa n’ibitunguranye ntumenye icyo bapfuye, abandi bagahitamo guhunga urugo bagata abana (ku babafite) bakaburirwa irengero n’ibindi. Abo bose ni uko biba byarenze igipimo cyo kwihanganirwa.” Ati : “aha simvuga abagore gusa, ahubwo hari n’abagabo bananirwa kwihanganira iby’ingo zabo bagahitamo kuzihunga.”
Muri iki kiganiro n’uyu mubyeyi w’inshuti yanjye, uko twaganiraga hari byinshi yambwiraga nkumva birahura neza neza n’ibyo niboneraga ubwanjye akenshi iyo najyaga kubasura, (aka wa mugani ngo “ijisho ry’umushyitsi ntiriba ryagiye gutembera...”).
Nyuma naramwinginze ngo anyerurire ansobanurire, ambwira bimwe na bimwe ntababwira byose hano kuko ari byinshi, ariko ambwiza ukuri ko atambwira byose kuko haba hari n’ibanga ry’urugo riba rigomba kubikwa n’abashakanye gusa.
Uretse uyu wambwiye muri make asa nk’ungira inama, hari n’amakuru namenyaga y’izindi ngo nyinshi z’abari abakobwa b’inshuti zanjye bashyingiwe, ingo z’abaturanyi bacu, abo dusengana n’abandi. Mu kubasura rero nabo hari abo rwose wabonaga ari amahoro mu rugo ukurikije ibyo ubona ukaba wanabyifuza rwose kubera ukuntu ubona binejeje, ariko hakabaho n’abandi nabo wagasanga ibyabo bimeze cyangwa binarenze kuba bibi ku by’uyu mu mama w’inshuti yanjye yambwiye.
Aya makuru yose rero namenyaga : yaba ayo namenyaga nyabwiwe na ba nyiri ubwite nk’ubuhamya, yaba ayo namenyaga mu zindi nzira. Aya makuru yose niyo yatumaga mporana ikintu cy’ubwoba bukomeye muri njye bwo gupfa kubaka urugo.
Nkumva, mu bukene burenze urugero n’ubuzima bubi bubabaje ntababwiye twahuye nabwo mu rugo iwacu, nkibuka n’imikurire yanjye mibi nanyuzemo yangoye, nkumva aho kugira ngo niyobore hanyuma nzagere mu rugo rwanjye mpahurire n’akaga n’umuhangayiko byiyongera ku buzima bubi nabayeho, ahubwo nareka rwose Imana ikambera umuyobozi hanyuma mu gihe yagennye ikazampa umugabo yanteguriye akaza ari igisubizo aho kugira ngo azaze ambere undi umutwaro.
Aha ntabwo mvuze ko urugo rutagira intambara zarwo, zibaho rwose. Ariko hari izo ubona wasuzuma neza ukabona ko uzira kuba utarashishoje bihagije ngo ubanze usubire inyuma mbere yo gusimbuka.
Mu byukuri rero narategereje ari nako nsenga Imana. Ubwo niko abasore benshi baza bantereta, hakaba nubwo nanjye mbakunda kandi wabarebera inyuma rwose ukabona harimo n’abitonda bifite kandi bashaka kubaka, ariko nakwibuka ariya makuru yose nababwiye nakomezaga kugenda menya yaba ameza n’amabi ku byo kubaka urugo, nakwibuka wa mugabo wa Anitha nababwiye haruguru, ko na we twigana ku kigo yari nk’intama y’Imana none akaba yaramuhindutse akamubera nk’intare, n’abandi nagiye nsura bamwe ngasanga rwose ni amahoro abandi bo umuriro uraka mu ngo zabo, ibi byose narabikusanyaga mu mutwe wanjye bigatuma ngira ubwoba buhoraho n’impungenge zo gupfa kwemera ikintu cyose Imana itampaye uburenganzira.
Nasenga Imana iti : “ba uretse gihe cyawe si iki.” Noneho hakwiyongeraho n’igitutu cya Papa yanshyiragaho ngo ninshake umugabo vuba mve aho mu rugo ngo ndamusebya mu bandi bagabo n’aho mu rusisiro twari dutuyemo, ngo nigize umukobwa w’igitangaza ubenga abasore bose... Nshuti zanjye, ndababwiza ukuri yuko ibi byose byari nk’umusaraba nari nikoreye.
Ngaho namwe mumbwire : Ku myaka 25 nibwo narangije Kaminuza, Data na Mama barikokoye baranyishyurira none ndarangije, ninjye basa n’aho bategerejeho ko mbafasha kwishyurira barumuna banjye, no kubereka urugero rwiza nka mukuru wabo, none nanjye ninjiye muby’abarokore byo gusenga no gutegereza igihe cy’Imana ntazi igihe kizagerera uretse kuyizera gusa.
Bakundwa bene Data, niba hari ikintu nabonye kigoye cyane muri iyi nzira y’agakiza tubamo, ni ugutegereza igihe nyacyo cy’Imana kuri wowe.
Ariko hamwe n’ibyo, ngahora nsenga Imana, ninginga Imana ngo intabare izampe umugabo nyawe yanteguriye, mwiza uzambera uw’umugisha mu rugo rwacu kandi akabera Data ikimenyetso ko hari Imana mu ijuru ishobora byose itagira ikiyinanira.
Imana yogahoraho kuko yiyemeje kutazakoza isoni abayiringiye, ikambwira iti : “Mwana wanjye ihangane ukomeze kunyizera, uwo nakugeneye arahari, ni umukiristu ufite ubuhamya bwiza nemera, azaza aje kukumara agahinda, azabera umuryango wawe urufunguzo rw’ubuzima bwiza n’imibereho ihinduke, azabera umuryango wawe ikimenyetso ko ndi Imana, azabera irembo ab’iwanyu bose bakire agakiza, n’andi masezerano menshi yo kunkomeza.”
Imana ikambwira iti “Naza azaza ari igisubizo cy’ibibazo uhora wibaza ndetse n’ibindi utibaza azakubera igisubizo cyabyo.” Nimvuga gutya, abizera n’abemera ko Imana ivuga n’abandi bose yagiye ivugana nabo, abo nibo babyumva cyane.
Buri uko nsenze Imana, nayigera imbere mfite ibindi byifuzo, najya kumva nkumva n’icyumugabo irongeye irakigaruye ikivuzeho impumuriza iti : “Ihangane uwo wansabye arahari naza azasiba ibihe bibi waciyemo kandi abere abandi umuhamya bwo kunyizera ko nshobora byose.” Ngataha rwose numva nsubijwemo intege.
Mu gihe ibyo byose byabaga, umusore na we aho ari, amavi yarakobotse, inshuro arya ni nke cyane, ahora mu masengesho yinginga Imana ngo izamuhe umugore mwiza umukwiriye, Imana nayo ikamubwira nka kwa kundi ihora impumuriza nanjye, ikamubwira ngo yihangane umugore mwiza arahari kandi uzanyura umutima we. Noneho ubwo yaba njye yaba we, twembi ntitumenye ko Imana ishaka kuzaduhuza buri wese akabera igisubizo mugenzi we.
Igihe cyarageze mu mpera z’umwaka wa 2012, duhura mu bitangaza by’Imana bikomeye. Imana irambwira ngo igihe kirageze nitegure kubona umugabo mwiza nasabye kandi ngo nizere kwakira ukunezerwa kuyiturukaho. Naho ubwo umusore na we yamubwiye ngo yitegure agiye kubona umugore yifuje ko imuha (iyi nayo ni inkuru ndende ntabona uko nyibabwira yose hano).
Ntabatindiye rero umusore twaje guhurira mu birori by’umwe mu bakobwa twaririmbanaga muri korali ku rusengero yari yakoresheje ahantu, mu by’ukuri umusore ntamuzi na we atanzi, nkaba nari nshinzwe umurimo wo kwereka abantu ibyicaro (protocole) muri ibyo birori.
Ariko mbere mu gihe nasengaga Imana ikaba yari yarambwiye ibimenyetso bikomeye ntakuka bizanyemeza ko ari we, kimwe muri byo yambwiye ko mu gihe ndaba ndi muri protocole uwo ndabona yinjira aho turi aje n’imodoka y’umukara atwaye abandi basore bagenzi be batatu, imbwira nuko uwanjye araza yambaye, ndetse igerekaho ngo “n’ikimenyimenyi nujya kumwereka aho yicara, azanga kuhicara yiyicaze ahandi.” Imana yacu iravuga bene Data !
Noneho kuko icyo kimenyetso cy’uko nzamwereka aho yicara akanga, nari narakibwiwe kera hashira igihe kinini bituma mbyibagirwa, cyane cyane ko mbibwirwa icyo gihe ndibuka nibajije cyane ikizatuma mwicaza, n’aho nzaba mwicaza icyo gihe, kuko ntari nzi ko hari igihe nzakora protocole hakaba ari ho gukora kw’Imana kuzagaragarira. Nuko sinabitindaho ndavuga nti : “niba ari Imana ibivuze bizaba.” Imana yacu irakomeye bene Data !
Ariko kuko Imana yacu itibagirwa ijambo ryose yavuze ahubwo iririnda ibihe n’ibihe kandi ikarikurikira kugeza irisohoje kuwo yarivuzeho, nkuko Imana yabivuze niko byagenze, umusore naramwinginze ngo yicare aho namweretse nabo basore bagenzi be, we arananira pe ! Kugeza ubwo yasize bagenzi be bazanye ajya kwicara mu rundi ruhande wenyine. Nkimara kubona ibyo bibaye, Mana we ! Nahise nsesa urumeza, mu mutwe wanjye hagarukamo rya jwi Imana yambwiye ko nzamwereka aho yicara akanga, mbona kubyibuka byose, ngira ubwoba ntabasha kubabwira bene Data, ariko nkomeza kwiyumanganya no kwikomeza !
Nuko nyuma rero na we hari ibyo Imana yari yaramuhaye nk’ibimenyetso kuri njye. Ibirori birangiye aba ari we uza kunsuhuza by’umwihariko kuko mbere nari narasabye Imana ko mu bimenyetso yampa byose izandinde ko ari njye uzabanza kumuvugisha kuko nagiraga isoni n’ubwoba cyane.
Umusore mwiza rwose witonda, w’imico myiza wubaha Imana, wanejeje umutima wanjye kugeza ubu ntacyo Imana itankoreye, ndi uwo guhamya ko ibasha gukora cyane ibirenze ibyo dusaba n’ibyo twibwira nk’uko imbaraga zayo ziri zikorera muri twe.
Nuko umusore turavugana ariko tuvugana numva ubwoba busa nubwagabanutse kuko ibyinshi mu bimenyetso Imana yari yambwiye nari maze kubibonera aho, ntagishidikanya. Turaganira uko anganiriza n’amagambo meza y’Imana yuzuye ubwenge, nkumva bwa bwoba nagize nkimubona buragenda bugabanuka buhoro buhoro.
Duhana numero za telefone buri wese arataha, dukomeza kujya tuvugana kugeza ubwo ibimenyetso hafi ya byose Imana yambwiye maze kubibona n’ubwoba burashira noneho. Nimvuga gutya, abemera ko Imana ivuga koko abo nibo babyumva cyane.
Nuko gahunda zirakomeza kugeza dukoze ubukwe bwiza rwose turabana. Ubu ndi umugore ushima Uwiteka cyane kandi wishimira umugabo nahawe n’Iyandemye, ndetse na we abitangamo ubuhamya kenshi yuko ndi umugore yasabye Imana ikamumuha. Ubu dufite abana babiri b’impanga banini b’inzobe b’umwaka n’amezi atatu bitwa Faith na Foibe.
Nshuti bavandimwe muri Kristo Yesu, ndababwiza ukuri yuko niba hari umugisha nabonye ni umugabo yampaye. Hari ubwo mureba nkabura icyo mbwira Imana mu isengesho ahubwo nkarira amarira y’ishimwe gusa. Ubwo simvuze uburyo ari mwiza, akijijwe rwose, afite ubushobozi mu buryo bufatika, mbese ntako Imana itagize. Ni ukuri ni Imana yo kwizerwa ibihe byose. Sinirata ko mfite umugabo umeze atyo ahubwo ndirata yuko Uwiteka agira neza kuko si kubwo amaboko n’imbaraga zanjye ahubwo ni kubw’ubuntu bwe gusa.
Kimwe mubyo umutware wanjye yakoze gikomeye kiganisha ku isezerano ry’Imana yari yarampaye, ni uko yaje ari umuntu wikorera ku giti cye, nyuma yuko tubanye yahise akomeza kwishyurira barumuna banjye bose tuvukana uko ari batatu, babiri bakuru nabo biga muri kaminuza yabashakiye n’akazi ubu na bo biga banakora, murumuna wacu muto ari mu mwaka wa gatatu w’amashuri yisumbuye (secondary school). Nanjye ubwo anshakira akazi ubu ndakora, mbese rwose Imana ntako itagize ndayishima bene Data !
Ikindi rero gikomeye ni uko, nyuma yuko Imana inkoreye igitangaza gikomeye n’ababyeyi banjye bakabibona ko hari Imana mu ijuru ikora ibikomeye, icyo gihe mama yahise afata icyemezo cyo kwakira agakiza ubu ni umukiristu, mu rugo aba yigisha na papa ku buryo numva mfite ukwizera guhamye yuko na papa azakizwa akakira Umwami Yesu.
Sinirata ko mfite umugabo umeze atyo cyangwa ibyo bindi byiza maze kubona, ahubwo ndirata yuko Uwiteka Imana igira neza kuko imbabazi zayo zihoraho iteka ryose. Si kubwo amaboko n’imbaraga zanjye ahubwo ni kubw’ubuntu gusa Imana yangiriye.
Nubwo njye yanyubakiye urugo mfite iriya myaka nababwiye hejuru, ariko ntibivuze ko nawe ariko izakugenzereza, wowe ishobora rwose no kukugirira neza ukiri muto bitamaze igihe kinini, kuko ikora uko ishaka mu gihe ishaka nk’Imana, gusa muri byose igikuru iba igambiriye ni ukunezeza twebwe abana bayo ikunda.
Nsoza rero ubu buhamya, nagira ngo mpamirize abantu yuko Imana yacu dusenga ntabwo ari ikigirwamana, si Imana y’indyarya rwose ahubwo ni Imana ivuga kandi igasohoza ibyo yavuze.
Ni Imana itirengagiza na rimwe abayisunze, ni Imana y’inyangamugayo, ni Imana idashobora na rimwe gukoza isoni umuntu wese wafashe umwanzuro wo kwigomwa byinshi byakamunejeje akabirekeshwa no gushaka kuyubahisha gusa. Mwene Data muri Kristo Yesu ihangane urwane intambara nziza yo kuba uwo kwishimirwa na yo, nubwo bitoroshye ariko umugambi ifite kuri wowe ni mwiza pe. Imana ibahe umugisha
Ijambo ry’Imana muritegurirwa mukanarigezwaho na TRUE CALLING Ministries
Ubuhamya bw'umugore wagejeje ku myaka 30 abenga abasore ategereje umugabo w’umugisha
by http://urukundo.info
Labels: urukundo


text:
Abasore benshi n’inkumi bahitamo uwo bazabana kubera impamvu nyinshi zitandukanye ariko akenshi mu muco wacu ziba ari impamvu zitari zo .
Dore bimwe mu byo benshi basubiza iyo babajijwe impamvu bagiye gushaka, nkuko byatangajwe na Pastor Gakawaya ukunda kugira inama abagiye kurushinga.
1. Ndakuze igihe kirageze - rimwe na rimwe ati ahubwo naracyererewe!
2. Uwo tugiye kurushinga ndamukunda
3. Ndashaka undaza
3. Ndashaka kubyara
4. Ababyeyi, inshuti n’abavandimwe bandambiwe kuko maze imyaka myinshi ndi ingaragu
5. Narangije amashuri kandi ubu mfite akazi hari hasigaye gushaka uwo turushingana
6. Abo tungana bose barashatse nijye warusigaye - Bakuru banjye bose barashatse nijye warutahiwe
7. Ndanga gukoza umuryango wanjye isoni kuko nabo nduta bamaze gushaka
8. Ndashaka uwo twuzuzanya kugirango ngire ubuzima bwiza
9. Uwo tugiye kurushingana duhuje imyumvire - ni umurokore - dusangiye idini n’ibindi
10. Napfushije ababyeyi banjye nkiri muto, ndashaka uzambera Data/Mama
11. Nkeneye umuntu unkunda, uzanyumva akanyitaho akanangirira neza
12. Abantu baransuzugura ko ndi ingaragu
13. Nkeneye uwo tuzajya dusohokana, tugatahana ubukwe n’indi minsi mikuru
14. Ndashaka kunezereza ababyeyi banjye ngo bazabone umukwe/umukazana n’abuzukuru
Muri make urukundo bavuga rukunze kuba rushingiye kuri ibi bikurikira: abahungu bareba kenshi ku buranga bw’umukobwa ,mu maso he uko ateye, uko agenda, uko avuga, uko aseka n’ibindi.
Nubwo abakobwa bareba ku bwiza bw’abahungu akenshi bita cyane cyane ku bushobozi umusore afite . bamwe bati mbona azatunga urugo, afite inzu , afite imodoka, umuryango we urakize, mbese muri make tuzagira ubuzima butari bubi.
Hari n’ibindi byinshi abantu bagiye kubaka bareba utarondora bitewe nuko abantu batandukanye ariko muri rusange ibi nibyo benshi bagenderaho bagiye kubaka aho abasore nabo basigaye bareba ku butunzi bw’abakobwa , amashuri amikoro abakobwa bafite muri rusange nubwo badakunze kubigira ibya mbere.
Izi mpamvu zose zivugwa si zo mpamvu nyamukuru umuntu aba akwiye gushingiraho agiye kurushinga gusa , ahubwo hari impamvu nyamukuru uba ukwiye kureberaho yagufasha kugira urugo rwiza.
Dore impamvu nyazo rero zo gushinga urugo.
Mbere yo kubaka rero ugomba kumenya ibi :
Kubaka urugo birenze kwinezeza gusa
Kubaka urugo birenze gupfumbatana
Kubaka urugo birenze kubyara abana
Kubaka urugo birenze gufashanya mu by’ubutunzi n’ibindi ...
Nubwo abubaka bose muri rusange baba bakeneye ibi tuvuze haruguru , hakenewe guhitamo neza uwo muzubukana ataribyo umuntu areba byonyine gusa ahubwo akareba aho uwo mushinga umujyana, n’ibyo agomba gukora mbere yo kuwutangira kugirango uzarame kandi umere nkuko Imana iwushaka.
Ku byo twavuze mu nkuru ishize abantu bakunda gushingiraho (ubwiza ubutunzi n’ibindi ) bishobora gushira, kandi Imana idusaba kubana akaramata . Dukwiye rero gushingira ku bindi bintu bidashira kugirango ntihazabeho gutandukana kuko umunezero twashakaga washize.
Ingo nyinshi zisenyuka kuko ibyiza byinshi wari witeze kuwo mwashyingiranwe igihe cyageze ukabibura. Ariko iyo umugambi wawe wo gushaka ari ukugirira neza uwo ushatse, kuko umukunda, ntagishobora kubatandukanya kuko nicyo wamubonaho kitakunezereza washobora kucyihanganira utavunitse cyane !!! Ibi biragoye, ariko niko kuri.
Impamvu nyazo n’izitarizo abantu bagenderaho bagiye kurushinga
Abasore benshi n’inkumi bahitamo uwo bazabana kubera impamvu nyinshi zitandukanye ariko akenshi mu muco wacu ziba ari impamvu zitari zo .
Labels: umuryango


text:
ADEPR Ntora English Service bateguye igiterane cy’abubatse ingo bizihiza isabukuru y’imyaka 7
Mu rwego rwo kwizihiza isabukuru y‘imyaka 7 itorero ADEPR umudugudu wa Ntora ishami ry’icyongereza rimaze ritangiye,ryateguye igiterane cy’abubatse ingo gifite intego igira iti “Mwegere Imana na yo izabegera” Yakobo 4:8.
Iki giterane cyabimburiwe n’amasengesho y’iminsi 7 akorwa mu rurimi rw’ikinyarwanda guhera kuwa 25-29/07/2016 saa 17h30-21h00,kuwa 30/07/2016 saa 14h-19h hakazaba igiterane nyir’izina cy’abubatse ingo. Aya masengesho akazasozwa kuwa 31/07/2016 saa 09h-16h hizihizwa isabukuru y’imyaka 7 uyu mudugudu umaze utangiye.Iki giterane kitabiriwe n’amakorali atandukanye ari yo:Jehovajireh choir(CEP ULK),Turanezerewe choir (CEP ULK),Siloam choir-Kumukenke,NTORA Worship Team n’umuvugabutumwa Stefano Munongo Riziki (Congo).
Mu kiganiro twagiranye n’umuyobozi w’uyu mudugudu,Pastor NSABAYESU Aimable yatubwiye ko iki giterane kigamije kuba hamwe kw’Abakristo bagasenga bibuka imirimo Imana yabakoreye mu myaka 7 ishize bakayiragiza n’ibiri imbere.Pastor Aimable yakomeje avuga ko itorero ritangirira mu rugo ngo iyo urugo rumeze neza n’itorero riba ryiza akaba ari na yo mpamvu nyamukuru,mu kwizihiza iyi sabukuru y’imyaka 7 bateguyemo amahugurwa y’abubatse ingo.
Muri aya mahugurwa,umugabo n’umugore bazajya barebera hamwe niba ibyo biyemeje barabigezeho ngo bisuzume bafatire hamwe ingamba z’ahazaza.
Twamubajije icyo bateganyiriza urubyiruko rwitegura kwinjira mu cyiciro cy’abubatse ingo?
Pastor Aimable adusubiza ko babanje guhugura abubatse ingo kugirango na bo bazabafashe guhugura urubyiruko rwitegura kwinjira muri icyo cyiciro,ngo uretse ko no mu minsi yatambutse urubyiruko rwo kuri uyu mudugudu rwahawe amahugurwa yaragamije kubakangurira uburyo bwo guhitamo uwo muzabana.
Pastor Aimable yakomeje ashishikariza abubatse ingo kwegera Imana kuko na yo izabegera ngo kujya mu bapfumu n’ibindi bisenya ingo ntacyo byabamarira ngo
umusingi w’urugo rwiza ni ugushaka mu maso h’Imana.
Deo Jyamubandi@agakiza.org


text:
Ibimenyetso bikwereka ko impumuro yo mu gitsina iterwa n’ikibazo
Ubusanzwe mu myanya y’ibanga y’abagore n’ubundi hagira impumuri itameze nk’iyo ahandi ku mubiri. Gusa iyo uri muzima nta kibazo ufite iyo mumuro ugira iba itandukanye niyo ugira iyo ufite ikibazo gishobora kuba giterwa n’uburwayi runaka.
Dore rero ibazakwerekako iyo mpumuro mbi ufite uyiterwa n’uburwayi
Kumva impumuro mbi yiyongera : Ubusanzwe nk’umuntu usanzwe wiyize uko uteye uziko uko impumuro yo mu myanya yawe y’ibanga iba imeze. Iyo wumva rero yahindutse cyane kandi ihumura nabo cyane icyo gihe biba ari ibimenyetso by’uko waba ufite uburwayi runaka.
Kugira uburyaryate : Impumuro mbi yo mu gitsina iherekejwe no kumva ufite uburyaryate nayo ishobora guterwa na infection ufite cyangw ase ubundi burwayi. Icyiza nuko wakihutira kujya kwa muganga.
Kubabara igihe uri kwihagarika : Kubabara igihe uri kwihagarika nabyo iyo bifatanyije no kugira impumuro ntabwo uba ugomba kubyihererana. Usabwa kwitabaza abaganga.
Gutukura cyane mu myanya y’ibanga : Mu gihe ubonye mu myanya y’ibanga hatukuye cyane hagasa nkaharetsemo amaraso kandi ukaba unafite impumuro itari nziza, uzihutira kujya kwa muganga bamenye ikibazo ufite.
Kugira amatembabuzi menshi ku buryo budasanzwe : Ubusanzwe uba uzi amatembabuzi yo mu myanya yawe y’ibanga uko aba angana ariko iyo yabaye menshi ndetse akaba yanahindura uko yasaga yakiyongeraho no kuba uhumura nabi cyane. Icyo gihe uzihutire kugana muganga.
Mu gihe wabonye bimwe muri ibi bimenyetso ntugatinye kubaza umuganga kuko bishobora kuba bikwereka ko hari ikitagenda neza mu mubiri wawe ukaba wavurwa hakiri kare.
Source : Santeplusmag


text:
Baramuhohotera bamuziza ko ariwe ubuza imvura kugwa
Nyirangaruye Dafrose utuye mu Kagari k’Akagarama, Umurenge wa Rurenge muri Ngoma avuga ko atotezwa n’abaturage bamwita umuvubyi wabujije imvura kugwa.
Uyu mukecuru w’imyaka 71 w’amavuko avuga ko ku itariki ya 05 Ugushyingo 2016, yakubiswe n’abaturage, bamubwira ko ariwe watumye imvura itagwa mu kagari kabo kandi ahandi ihagwa.
Tariki ya 07 Ugushyingo 2016, Nyirangaruye yagiye ku Karere ka Ngoma gusaba ko yarenganurwa kuko ngo ntabubasha afite bwo kubuza imvura kugwa kandi ngo naho yabugira atayihagarika nawe akeneye guhinga akeza.
Agira ati “Ndabona tuzajya dukubitwa buri mwaka.Ubu ibikanu barabikebanuye bandaramisha ku ngufu, ngo nindeba hejuru imvura iragwa. Buri mwaka bibaho. Ubuse koko tuzajya dukubitwa buri mwaka tuzira ubusa?”
Nyirangaruye avuga ko atari ubwa mbere ahohoterwa kuko no muri 2015 byarabaye; nkuko bigaragara mu rupapuro afite rwasinyweho na komite y’ubuyobozi bw’umudugudu atuyemo wa Nyamuhinda
Mu kagari k’Akagarama atuyemo ngo hashize amezi nta mvura ihagwa kandi mu tundi tugari baturanye ihagwa bisanzwe.
Gusa ariko ubuyobozi bw’ako kagari buhakana ibyo uwo mukecuru avuga ko yakubiswe n’abaturage. Ariko bukemeza ko muri aka kagari hari abagifite imyumvire yo kumva ko abavubyi babaho.
Ubu buyobozi buvuga ko bwigishije abaturage guhindura iyo myumvire, babasaba kutagira uwo bazakubita bamwita ko ari umuvubyi.
Nyamutera Emmanuel, uyobora Umurenge wa Rurenge nawe avuga ko ayo makuru y’ihohoterwa rya Nyirangaruye atayazi.
Yemeza ko agiye gukurikirana ko kandi uwo byagaragara ko ahohotera mugenzi we yitwaje ubuvubyi yashyikirizwa ubutabera.
Agira ati “Icyo kibazo ntacyo nzi uretse ko n’imvura hano hose yaguye. Baba bamukubita se ngo avushe izuba?
Gusa ngiye gukurikirana hagize uwo bigaragaraho yabihanirwa kuko byaba ari umubeshyera nta muntu wategeka imvura kugwa.”
Si muri uyu murenge wonyine havugwa ikibazo cy’abakubitwa bitwa abavubyi kuko no mu Murenge wa Kazo n’ahandi mu karere humvikana amakuru agaragaza imyumvire yuko hari abantu babuza imvura kugwa.
Ibitekerezo ( 15 )
ABAYOBOZI BINZEGO ZIBANZE NUKO BATEYE,BATI:"NTABYONZI,ARIKO NZABIKURIKIRANA" NAWE NUMUFATANYACYAHA,UWO MUKECURU YARINZE YITABAZA AKARERE ABO BAYOBOZI BATARAMUTEZAGA ABATURAGE?, URUMVA UWO MUKECURU ATAKA BUSEMA. ARIKO ABAYOBOZI BINZEGO Z’IBANZE BAZUMVA RYARI KO BAGOMBA KURENGANURA ABO BAHAGARARIYE. NYAMARA BABIKURIKIRANE UWO MUKECURU ARARENGANA S’ IMANA NGO ARAGUSHA IMVURA KDI TUZIKO IMVURA IGWA BURI MWAKA INGANA,UBWO IYAHO UMUYAGA WARAYITWAYE IGWA AHANDI.GUSA JYE NDASABA INZEGO ZIBISHINZWE GUTA MURIYOMBI ABAYOBOZI B’UMUDUGUDU ATUYEMO GUHERA CHEF DE ZONE,NDEMEZAKO BISHOBOKA KO BYABAYE. NTATAKA BUSEMA UWO MUKECURU.
nge kuva navuka nubwa mbere numvise ijambo umuvubyi ariko ntibyari bikwiye ko mu RWANDA rwacu humvikanamo ihohoterwa nkiryo pe!!! ubwose nigute umuntu yabuza imvura kugwa ??????
arikomuranyumvirakoko nkuwomuyobozi uhakanako umucecuru atakubiswe kandi byarabayeho uwanyereka uwomuyobozo nkabanza nkamukora munsina zamatwi akumvimiziki
Mureke Imana ijye ikora ibyayo kuko nta muntu ufite ububasha bwo guhagarika imvura ni Eliya kwariwe numvise wabikoze imyaka 3 n’amezi 6 ?
Uwo mukecuru narenganurwe,kandi abantu bave mubujiji kuko ntabavubyi bakibaho
ARAZIRA UBUSA ARENGANURWE
Abantubaracyarimo imyumvireyagipagani. njyenarinziyuko birinaha Ug honyine.
Ntamuntu wizera Imana wakarenganyije umuntu ngo niwe ubuza imvura kugwa ese ubwo yaba afite bushobozi ki?!ahaaa!!
NTABAVUBYI BAKIBAHO UBU GAHUNDA NIYIMANA NAHO UWO MUKECURU ARAZIRA UBUSA
ni akumiro ibi biracyabaho? uyu uwo mukecuru bamutuze ahandi kuko ....
Njyewe Mondumva uwomucyecuruyarenganye Kukosiwemanangarayibuzakugwa Kandikindi iyomyumvire Irashaje Ahubwonimurebe abobamuhohoteye ntibafatwebahanwe Murakoze NKabandi Rukumbeli
uwo mukecuru nabasabire ku MANA YITURHZE


text:
Abanyamabanga b’uturere n’Intara y’Amajyepfo bongeye gushyigikira AgDF
Abanyamabanga bakorera ku turere n’Intara y’Amajyepfo tariki 06/02/2013 bongeye gushyira andi mafaranga mu kigega Agaciro Development Fund ubwo basozaga amahugurwa bakoreye mu karere ka Nyanza More...
Rwanda | Ngoma: Abana mu mashuli abanza bitabiriye ku bwinshi gutanga inkunga muri AgDF
Bwambere mu karere ka Ngoma mugikorwa cyo gukusanya inkunga yo gushyigikira ikigega agaciro development fund (AgDF) mu rwego rw’ imirenge ,umurenge wa Rukumberi wakusanije miliyoni 14 n’ ibihumbi More...
Rwanda | Ngoma: Itorero ritoza abanyarwanda kwishakamo ibisubizo ntagutegereza abandi
Mugutangiza itorero mu midugudu yose igize akarere ka Ngoma,hatanzwe ubutumwa buvuga ko itorero ritoza abanyarwanda gukora bakishakamo ibisubizo badategereje akimuhana. Gutangiza itorero ku rwego rw’ akarere More...


text:
Girl:bite cherie waramutse neza
boy: meze neza
girl:arik usigaye waranyanze
boy:buryanawe warabibonye
girl: koko c?
Boy: Ujyawishuka ngo ndagukunda
ukundwa numutima wanjye wo uhora ugutekereza ugakundwa
namaso yanjye yananiye ngo atakubonye ntiyasinzira ugakundwa
namaguru yanjye ahora ambuzamahoro iyo tudaherukanye
nuko akanyuhura paka nkubonye ubwo urazi ukuntu amenyo
yanjye agukunda ngo ntashobora gusekera undi utari wowe
amatwiyo yenda kwigendera ngo ntabwo duhorana ngo ahore yumva
ijwi ryawe ubwo uzi ukuntu ubwonko
bwavuze ngo ninkunda undi buzabivuga
Uri uyu mukobwa warenzaho iki?
Ujya wishuka ngo ndagukunda
Girl:bite cherie waramutse neza


text:
Imana niyo itanga ihumure kuko ariyo ibasha guhoza ubwoko bwayo. Umwuka wera niwe muhoza wacu. Hari ibyanditswe bigaragaza imbaraga z’Imana ku bugingo bwabababaye n’abashavuye. Amwe muri ayo magambo tuyasanga muri ibi byanditswe bikurikira:
Yobu 5:11: "Ni yo ishyira hejuru aboroheje, N’ababoroga ibashyira mu mahoro."
Zaburi 27:13-14: "Mba nararabye iyo ntizera ko nzarebera kugira neza k’Uwiteka, Mu isi y’ababaho. Tegereza Uwiteka, Komera umutima wawe uhumure, ujye utegereza Uwiteka."
Yesaya 41:10: "Ntutinye kuko ndi kumwe nawe, ntukihebe kuko ndi Imana yawe. Nzajya ngukomeza, ni koko nzajya ngutabara kandi nzajya nkuramiza ukuboko kw’iburyo, ari ko gukiranuka kwanjye." Yohana 16:33: "Ibyo mbibabwiriye kugira ngo mugire amahoro muri jye. Mu isi mugira umubabaro, ariko nimuhumure nanesheje isi."
Abaroma 8:28: "Kandi tuzi yuko ku bakunda Imana byose bifataniriza hamwe kubazanira ibyiza, ari bo bahamagawe nk’uko yabigambiriye"
Abaroma 8:37-39: "Oya, ahubwo muri ibyo byose turushishwaho kunesha n’uwadukunze, kuko menye neza yuko naho rwaba urupfu cyangwa ubugingo, cyangwa abamarayika cyangwa abategeka, cyangwa ibiriho cyangwa ibizaza, cyangwa abafite ubushobozi, cyangwa uburebure bw’igihagararo, cyangwa uburebure bw’ikijyepfo, cyangwa ikindi cyaremwe cyose, bitazabasha kudutandukanya n’urukundo rw’Imana ruri muri Kristo Yesu Umwami wacu."
Abaroma 15:13: "Imana nyir’ibyiringiro ibuzuze umunezero wose n’amahoro biheshwa no kwizera, kugira ngo murusheho kwiringira mubiheshejwe n’imbaraga z’Umwuka Wera."
2 Abakorinto 1:3-4: "Hashimwe Imana y’Umwami wacu Yesu Kristo ari yo na Se, ari na yo Data wa twese w’imbabazi n’Imana nyir’ihumure ryose, iduhumuriza mu makuba yacu yose kugira ngo natwe tubone uko duhumuriza abari mu makuba yose, tubahumurisha ihumure twahawe n’Imana"
Abafilipi 4:6: "Ntimukagire icyo mwiganyira, ahubwo ibyo mushaka byose bimenywe n’Imana mubisabiye, mubyingingiye, mushima."
Abaheburayo 13:5: "Ntimukagire ingeso zo gukunda impiya ahubwo mujye munyurwa n’ibyo mufite, kuko ubwayo yavuze iti “Sinzagusiga na hato, kandi ntabwo nzaguhana na hato.”


text:
Ufashe akanya ugatekereza neza ku bantu mubana mu buzima, urasanga buri wese hari aho ari umunyembaraga, ahandi ugasanga ari umunyantegenke. Urabona aho buri wese ari umunyakuri, n’ahandi afite ingeso mbi.
Niba rero wibwira ko uzabona umuntu udafite ikosa cyangwa umeze nk’uko wowe ushaka, uribeshya cyane.
Uburyo bwonyine bwagufasha kubana n’umuntu, ni ukumwemera uko ari. Ntukibeshye ko abandi bantu ari beza keretse abo ubana na bo.
Umuhanga umwe, yagize ati, ‘‘Urukundo nyarwo ni ukureka abo ukunda bakaba neza abo bari bo, aho kubahatira kuba uko wowe ushaka. Bitari ibyo ntiwaba ukunda umuntu, ahubwo waba ukunda ibyo ubona ku muntu gusa.’’
Kimwe mu bimenyetso bigaragaza ko umukristu akuze mu buryo bw’Umwuka, ni ukumenya neza ko nta muntu utunganye nk’uko ashaka, kandi ukiyemeza kumukunda uko ari utitaye ku mafuti ye.
“mwihanganirana kandi mubabarirana ibyaha, uko umuntu agize icyo apfa n’undi. Nk’uko Umwami wacu yabababariye, abe ari ko namwe mubabarirana ibyaha.” Abakolosayi 3:13.
Gukunda umuntu uko ari, ni ukwita cyane ku ho agaragara nk’umunyembaraga, ariko ukanamushyigikira mu ntege nke ze.
“Ariko ikiruta byose mukundane urukundo rwinshi, kuko urukundo rutwikira ibyaha byinshi.” 1 Petero 4:8.


text:
Gasabo: Umusore yabenze umukobwa bitewe n’ imyitwarire mibi ya Nyirabukwe
Mu karere ka Gasabo mu mujyi wa Kigalii umuhungu wari waramaze gufata irembo yahisemo guhagarika ubukwe bidaturutse ku myitwarire y’umukobwa yifuzaga kuzabana nawe ahubwo biturutse ku myitwarire ya nyina w’umukobwa umuhungu atishimiye .
Mu karere ka Gasabo ahari abiteguraga ubukwe, haje kumvikana inkuru mu miryango yombi ko ubukwe bwahagaze kuko umusore yisubiyeho gusa ngo yirinze gutangaza impamvu yabimuteye. Ubukwe bwari buteganyijwe muri Gicurasi 2017
Bigitangira urukundo rwari umunyenga
Uyu musore yatangaje ko umukobwa batandukanye yamwishimiraga cyane ndetse ngo kubera urukundo yari amufitiye hari nubwo babaga barimo gutembera maze akamuheka kugira ngo yishime. Ati “Njye naramukundaga cyane, hari nubwo namuhekaga ntitaye ku byo abantu bavuga kuko numvaga nakora icyamushimisha cyose.
“Twakundanye imyaka ibiri, ishize tujya gufata irembo kuko twari twaremeranyijwe kuzabana muri Gicurasi 2017.”
Uyu musore avuga ko nyuma yo gufata irembo ngo umukobwa yamweretse ko ashira isoni, atangira kubona umukobwa amwubahuka ndetse akamusubiza uko yishakiye bitandukanye na mbere.
Uyu musore ati “Rimwe hari ubwo yampamagaye ndi mu rusaku rwinshi Nyabugogo sinayumva, ngeze mu rugo muhamagaye arambwira ngo arabona nzamuharika akiri muto ngo ubwo narindi mu bandi bagore.”
Uyu musore avuga ko ibyo byatumye bashwana gusa nyuma y’igihe gito basabana imbabazi maze urukundo rwongera kuryoha.
Uko nyirabukwe yabaye nyirabayazana
Bitewe n’uko ari umuhungu ndetse n’umukobwa batuye mu murenge umwe, ngo basuranaga kenshi ndetse uyu muhungu akaba ataca ku rugo atabasuhuje niyo yaba azi uko umukunzi we adahari.
Kera kabaye ngo yanyuzeyo nk’uko yabimenyereye, gusa icyo gihe umukunzi we yari ahari maze amuha ikaze, bicara mu ruganiriro baba bari kureba televiziyo na nyina w’umukobwa yari ahari.
Haciyeho akanya gato sebukwe nawe ngo yaratashye avuye ku kazi asuhuza abari mu ruganiriro nawe aricara areba amakuru.
Bitewe n’uko uwo musaza akundwa cyane n’abana, ngo abana bo muri icyo gipangu bahise buzura mu ruganiriro baje kumusuhuza kuko azi kubakinisha no kubaterura akabakoresho n’udukino.
Uyu musore yakomeje agira ati “Uwari Mabukwe yasohotse hanze gato ubanza yari agiye nko kwitaba telefoni, agarutse yasanze abana buzuye mu nzu barimo guhobera umusaza. Ati ‘Ese ubundi aba bana bangana gutya babwiwe n’iki ko uje, umusaza nawe mu gutwenga ,asubiza ko atajya amenya ikibabwira ko atashye kuko igihe cyose abona bamwirunzeho.”
Ngo nyirabukwe yahise yimyoza ati “huum, babuzwa n’iki kuza se? Ibi byerekana ko uri inshuti ya ba nyina .”
Umutima w’umusore wahise uzinukwa
Uyu musore ngo yarebanye n’umukobwa baraceceka, umusaza nawe agwa mu kantu ariko ntiyagira icyo avuga. Yakomeje atangaza ko yahise yibuka uburyo umukobwa ahora amukeka ngo amuca inyuma ndetse ngo yaba atinze kwitaba telefoni akamucyurira ko aba ari mu bagore.
Ati “ Najyaga nirengagiza ibintu byinshi ancyurira, kwakundi bavuga ngo urukundo ni impumyi ariko maze kubona ukuntu nyina asuzuguye umusaza mpari, nabonye ko nta burere n’umukobwa we afite. Byatumye mfunguka amaso nibuka ko na mukuru w’uwo mukunzi wanjye nawe yatadandukanye n’umugabo mpita mbivamo.”
Umukobwa ntazi icyo yazize
Uyu musore yavuze ko yahaye uburenganzira umukobwa ngo azishakire undi ngo kuko yumva we byaramuvuyemo.
Ati “Sinatinyuka kumubwira impamvu, mbura aho mbihera, gusa umusaza wamfatiye irembo narabimubwiye ambwira ko n’ubundi hambere uwabaga ashaka kuzagira umugore mwiza yitaga ku mico ya nyina, yayishima akabona ko n’umukobwa ajyanye azaba ingirakamaro.”
Uyu musore yabwiye Igihe dukesha iyi nkuru ko abantu bakimenya ko yatandukanye n’uwo mukobwa, bamutinyutse bakamubwira ko uwo muryango abakobwa bawo bashira isoni kandi ntawe batinya.
Iyo ubajije uyu musore niba ateganya gushaka akubwira ko agiye gufata nk’imyaka ibiri akabitekerezaho ngo kuko abona bigoye kumenya umukobwa w’imico myiza.
Ibitekerezo
-
lea
15 January 2017 -
mbega umuswa!nugira amahirwe uzazana uzajya akunoba wenda wamenya uko isi iteye.biragaragara ko uri umuhungu wiyemera,uhuzaguri kd utazi kwihangana,no kwifatira umwanzuro wapi.ubwo c wowe uri umwere la?uzajye mwijuru niho haba sans faute.nta gushishoza ugira kd umugabo udashishoza ni feke.umurinze agahinda gusa.
-
aline
8 January 2017 -
Ahaaaaaaa ibyingo ziki gihe birakaze iyo umugabo atabaye mubi umugore aba mubi njye maze imyaka ibiri nshatse ark umugabo yambyiyeko adashatse undi mugore yapfa kd nawe atazi impamvu!! abatarashaka mujye mubanza musengere ubuzima mugiye kwinjiramo kuko biragoye cyane peee!!!!
-
Jacky
6 January 2017 -
Andika Igitekerezo ubwose malayika uzamukurahe?
-
Patrick
5 January 2017 -
Ntukuri kuba warabivuyemo nuko wabonye imwitwarire yanyina naburere yahawe kabisa banza uruhuke mumutwe ibindi bizaza nyuma pe!
-
Rutagengwa adrien
5 January 2017 -
Sha nange ndakwemeye uzi gufata icyemezo. Bikunze mbere yo kurambagiza umukobwa wabanza umulyango. Wigiriye inama hakiri are abakecuru nkabo babaho bakanazisenya.
-
Rutagengwa adrien
5 January 2017 -
Sha nange ndakwemeye uzi gufata icyemezo. Bikunze mbere yo kurambagiza umukobwa wabanza umulyango. Wigiriye inama hakiri are abakecuru nkabo babaho bakanazisenya.
-
egide
5 January 2017 -
Nuko atamukundaga.niba yarabonye aho ikibazo kiri hakirikare , yagombaga kubimuganiriza ho akamufasha gukosora icyo kibazo. Cyane cyane ko yarabimenye hakiri kare. Kereka najya kuva padri naho ubundi ntamumarayika ateze kuzabona munsi aha!
-
Maniraguha
4 January 2017 -
Mbega umuhungu w’umunyamahirwe weeee! Sha nawe uzabishimire Imana kuko yagukuye mu kagozi kari kuzakubeshaho Nabi kugera uvuye mu mubiri
-
sifa
4 January 2017 -
Biragoye kumenya umunyamico myiza si abakobwa gusa n’abahungu ni uko , uretse Imana yonyine niyo ireba mu mitima.
-
aceno
4 January 2017 -
wamuhunguwe urebakure.


text:
Mariko 11:13-14
Areba kure abona umutini uriho ibibabi, arawegera ngo ahari yawubonaho imbuto. Nyamara awugezeho ntiyagira icyo abona keretse ibibabi, kuko kitari igihe cyo kwera kw’imitini. Arawubwira ati"Umuntu ntakarye ku mbuto zawe iteka ryose." Abigishwa be barabyumva".
Ejo nyuma y’inyigisho yavugaga ku ruhare rw’Umuntu n’urwa Mwuka Wera mu kwera imbuto, hari abantu bagiye bambaza igihe umuntu agomba kwereramo imbuto.
Nifashishije icyanditswe kiri haruguru, ndagira ngo nsubize icyo kibazo.
Nongeye kwigishwa cyane na kino cyanditswe. Ubanza ari cyo gitangaza cyonyine Yesu yakoze asenya, avuma. Ibindi bitangaza bye byatangaga ubuzima ariko kino cyabaye igisenya. Ibi biragaragaza uburemere bw’isomo yaragiye gutanga.
Amwe mu masomo nize ni akurikira:
1) Bitandukanye n’uko tuzi ku bihe imyaka yera imbuto, umukristo we agomba kwera imbuto zihoraho mu gihe cyose;
2) Igihe cyose umukristo atera imbuto z’umwuka aba atsinzwe n’urubanza. Nicyo gisobanuro cy’ijambo "kuvuma";
3) Umukristo utera imbuto z’umwuka nta buzima afite "ameze nk’umutini wumye". Ntabwo afite abuzima kandi ntabwo atanga ubuzima.
Ndagusaba kwibaza ku mbuto wera no kumenya ko igihe cyose ugomba kuzigaragaza. Ibi bizatuma utaba umukristo w’igihe kimwe cyangwa w’ahantu runaka. Aho usanga umuntu agira igihe abyutse n’igihe abaho mu bunebwe mu mwuka. Ikibabaje benshi n’uko babayeho!
Mugire igitondo cyiza!
Mushobora gusanga inyigisho zose zatambukijwe kuri facebook page ikurikira:
Bishop Dr. Fidele Masengo


text:
Kirehe-Abagera kuri 753 barangije amasomo yabo yo kwiga gusoma kubara no kwandika
Kuri uyu wa 21 Kamena 2012 mu karere ka Kirehe hatanzwe seritifika ku bantu bagera kuri 753 bitabiriye gahunda yo kwiga gusoma kubara no kwandika aho bavuga ko ubu More...
Gatsibo: 63% by’abaturage bazi gusoma no kwandika
Mu gihe uburezi burimo butera imbere mu Rwanda mu karere ka gatsibo, abantu bakuru abangana na 63% nibo bazi gusoma no kwandika, ibi bikaba bidindiza abantu bakuru bashaka kwikorera imishinga hamwe n’ibindi More...
Cyanika: Abasigajwe inyuma n’amateka bari kwigishwa gusoma no kwandika
Umunyamabanga nshingwabikorwa w’umurenge wa Cyanika mu karere ka Burera aratangaza ko mu rwego rwo gukomeza guteza imbere abasigajwe inyuma n’amateka bo muri uwo murenge hagiyeho gahunda yo kubigisha More...


text:
Menya amayeri abakobwa bakoresha bakura ibyinyo abagabo
Bimaze kumenyerwa ko benshi mu bakobwa bacudika n’abasore cyangwa abagabo, bashaka kugira icyo babakuraho, ibi abagabo ntibakunze kubitahura kuko nabo akenshi hari ikindi baba bakurikiye ku bo bahonga ibya mirenge. Menya amayeri umunani abakobwa bakoresha bakura ibyinyo (bishakira indonke ku bagabo)
Bamwe mu bakobwa bo muri iki gihe bakunze gucudika n’abasore cyangwa n’abagabo, atari uko babakunze by’ukuri ahubwo kuko hari icyo bashaka ko babaha cyane cyane amafaranga cyanwa ibindi bikoresho bararikira buri munsi. Kubw’ibyo abenshi bahimba ibinyoma kugira ngo umugabo babibwiye yumve ikibazo cyabo vuba ndetse agire icyo abamarira atabanje gufata igihe cyo kubikurikirana.
Ibi ni bimwe mu binyoma abakobwa bakunze kwifashisha ngo babone ibyo bifuza ku basore cyangwa abagabo:
1.Ndatwite
Abakobwa bakura ibyinyo bakunze kubeshya abasore bifatiye, ko batwite kugira ngo babone uko babasaba amafaranga yo kujya kwa muganga, cyangwa se kugira ngo babone uko bagura ibyo kurya kugira ngo umwana azakure neza. Iyo umusore adafite gahunda yo gufasha uwo yateye inda, akora uko ashoboye akamuha amafaranga yo gukuramo iyo nda. Hari abakobwa baka abasore amafaranga yo gukurishamo inda kandi badatwite.
2. Tugiye gutandukana kuko utanyitaho
Hari abakobwa babura aho bahera ngo babashe kubona amafaranga bifuza ku musore cyangwa umugabo bacuditse, maze bagahitamo kumubwira ko igisigaye ari ubutandukanam urukundo rwabo rugasenyua kuko ngo nta kintu gifatika umusore amukorera. Hari bamwe mu basore bahita barekura akayabo kugira ngo urukundo rudasenyuka.
3. Mfite amasabukuru anyuranye muri iki gihe
Abakobwa bamwe na bamwe bakunze kubeshya abakunzi babo ko hari isabukuru bizihiza y’ikintu runakam bakababwira ko bakeneye amafaranga kandi nyamara atari ukuri. Akenshi babivuga bitunguranye kugira ngo umusore bakundana atahagera agasanga nta byabaye.
4. Ndarwaye nabuze uko njya kwa muganga
Hari bamwe mu bakobwa babeshya abakunzi babo ko barwaye indwara nabo bayobewe iyo ari yo, bigatuma babasaba ubufasha bw’amafaranga ngo babashe kujya kwivuza kandi nyamara batarwaye. Iyo umusore abyumvise rero hari uhita amwoherereza amafaranga ngo ajye kwivuza, ayo akaba arayariye.
5. Natakaje telefone yanjye imuhira
Akenshi hari bamwe mu bakobwa babura ahandi bahera ngo babashe gukura amafaranga ku bakunzi babo, bagatira telefone bakabahamagara ngo bababwire ko telefone zabo zatakaye. Akaba abonye aho ahera agusaba kio niba umukunda koko wamufasha akabona indi. Nyuma wamara kumuha amafaranga yo kugura indi, akazakubwira ko iyambere yaje kuyibona.
6. Nabuze amafaranga yo kwishyura inzu
Hari abakobwa bamwe na bamwe bikodeshereza amazu, ugasanga igihe akeneye amafaranga, ariyambaza umukunzi we ngo amufashe kubona ayo kwishyura ubukode. Iyo bimaze kuba akamenyero hari ubwo umukobwa asaba umukunzi we amafaranga kandi ukwezi ko kwishyura kutaragera, ubwo akaba ayamukuyeho bitamuruhije.
7. Mfite umushinga nshaka ko umfashamo
Akenshi hari abakobwa babeshya abakunzi babo ko babonye imishinga yo gukora kugira ngo ibinjirize amafaranga. Akaba yabwira umukunzi we ko yamufasha kubona amafaranga kugira ngo ayashore muri uwo mushinga, akamwizeza ko azayamwishyura buhoro buhoro, kenshi birangira atayamwishyuye, maze akamubeshya ko yahombye.
8. Nta mafaranga yo guhamagara mfite muri telefone
Hari abakobwa bakunda gusaba cyane abakunzi babo amafaranga yo kwifashisha mu guhamagara, kandi atari cyo ayashakira, cyangwa yanayabona akayakoresha mu guhamagara abandi batari umukunzi we. Hari bamwe mu basore baba barashyizwe n’abakunzi babo b’abakobwa ku kamenyero ko kubagurira amakarita yo guhamagara ya buri munsi, ugasanga mu kwezi hagenda akayabo.
Aya ni amayeri umunani gusa mu yandi mayeri menshi cyane, akunze gukoreshwa n’abakobwa bakura ibyinyo ku basore bakundana kugira ngo babakureho ibyo bararikira, gusa akenshi ibyo bijyana n’umuco wamamaye wa “Mpa nguhe” kuko abasore nabo akenshi baba bishakira kuryamana n’abakobwa bari inshuti, bikaba byatuma atitangira mu kurekura amafaranga kuko aba yibwira ko hari aho ari buyagarurize.
Ibitekerezo
-
ndakaza
13 December 2016 -
Iyi nkuru mwarayitambukije mu bihe bishize. Kuki muyigaruye? Mwayigezaga ku batarayibonye icyo gihe cyangwa mwayitwibutsaga muri rusange?
Beno abo bakobwa rero baba ari ibiryabarezi nta rundi rukundo baba bakurikiye kuri ndakaza w’i Musanze


text:
Italy: Abantu bahitanywe n’umutingito bamaze kuba 247
Umutingito wabaye mu ijoro ryo ku wa kabiri rishyira ku wa gatatu muri iki cyumweru, mu Butaliyani, imibare y’abahitanywe na wo ikomeje kuzamuka aho abamaze kubarurwa bagera kuri 247, abatabazi basaga 4000 bakomeje gushakisha ababa bararokotse.
Birakekwa ko hari benshi bakiri munsi y’inkuta zabagwiriye cyane cyane mu bice bya Accumoli na Pescarda Del Tronto uduce tw’imisozi miremire.
Abatabazi bagera ku 4 300 barimo gukoresha imashini ziterura ibintu biremereye bagerageza kureba munsi y’inkuta zaguye ko nta bantu bakirimo.
Minisitiri w’Ubuzima mu Butaliyani yatangaje ko abenshi mu bahitanywe n’iki cyiza ari abana, kandi anavuga ko imibare y’abapfuye ishobora gukomeza kuzamuka.
SRC:UMUSEKE


text:
Huye: Muri RAB bashyinguye imibiri igera kuri 50 ya bamwe mu bayikoreraga bazize jenoside
Ubwo bibukaga ku nshuro ya 21 jenoside yakorewe abatutsi, kuri uyu wa 21/6, mu kigo cy’ubuhinzi n’ubworozi (RAB) banashyinguye mu cyubahiro imibiri igera kuri 50 y’abakoreraga mu kigo cyitwaga ISAR-Rubona, bishwe mu gihe cya jenoside.
Aba bagera kuri 50 bashyinguwe mu rwibutso ikigo RAB cyubatse mu marembo y’ishami rya Rubona. Bamwe ni abari basanzwe bakora muri ISAR bashyinguwe iruhande rw’uru rwibutso n’imiryango yabo, abandi bari bashyinguwe n’i kigo kuko bari bakiciwemo.
Aba bashyinguwe na none si bo bonyine bazahashyingurwa, kuko uru rwibutso rwagenewe n’abandi bazize jenoside bakoraga mu masitasiyo yose ya ISAR, hamwe n’abakoraga mu bigo byose byahurijwe muri RAB. Kuri ubu, amazina y’abamenyekanye bagera kuri 300 yanditse muri uru rwibutso.
Uru rwibutso rw’i Rubona ruzanashyingurwamo kandi imibiri izabonwa mu mashyamba ya RAB/Rubona, kuko bivugwa ko yiciwemo benshi, kugeza ubu kandi imibiri ikaba yarabonywe hakeya. Ngo uko bazagenda baboneka na bo bazagenda bashyingurwa mu cyubahiro.
Jean Jacques Mbonigaba Muhinda,umuyobozi mukuru wa RAB, avuga ko uru rwibutso rwa RAB rwatwaye amafaranga y’u Rwanda agera kuri miriyoni 100, akaba ahanini yaravuye mu misanzu y’abakozi ba RAB ngo batanze nk’agera kuri 80%, hanyuma ikigo RAB na cyo kikabuzuriza.


text:
Bakiristo mudahagurutse ngo turwanye icyaha cy’ubusambanyi kitwugarije, ntaho twaba tugana.
Ubusambanyi ni kimwe mu byaha bifite ubukana ndenga kamere muri iyi minsi, cyane ko usanga cyugarije abantu b’ingeri zose, yaba abahuje ibitsina ,urubyiruko, abapfakazi ndetse n’ abubatse ingo, ikibabaje kandi kurushaho ni uko usanga mu gihe tugezemo ubu busambanyi butakirangwa gusa mu batizera Imana ahubwo bimaze kugaragara ko na bamwe mu bakora imirimo y’Imbere mu nzu y’Imana ( Ba pasitoro, padiri n’abandi ) nabo batangiye kwandura uyu muze w’icyaha, Nyamara twibuke ko ubwinshi bw’aba basambanyi budatagatifuza icyo cyaha ngo bireke kwitwa icyaha ndetse cyabasha kurimbuza benshi nk’uko byabaye ku bari batuye Sodomu n’I Gomora.
Iyo usomye Bibiliya mu gitabo cy’itangiriro igice cya 18, ijambo ry’Imana ryerekana ukuntu habonetse gutaka gukomeye kurega Sodomu n’I Gomora ku mana kubera ibyaha byaho, nyamara Aburahamu agatakamba cyane ngo Imana ibabarire abahatuye, nyamara icyaje kubaho kinateye agahinda ni uko abamarayika Imana yohereje ngo bajye kureba ukuri kw’ibibera I Sodomu, abaho babasanganiye bashaka kubasambanya ku ngufu, byerekana ko icyaha cyo gusambana cyari kimaze kubarenga. Nk’uko bigaragara mu gice cya 19:23, bikururiye akaga maze ngo Uwiteka agusha kuri Sodomu na Gomora amazuku n’umuriro bivuye k’Uwiteka mu ijuru. Atsemba iyo midugudu yose na cya kibaya n’abayituyemo bose , n’ibyameze ku butaka.
Mu by’ukuri kandi icyaha cy’ubusambanyi uretse no kuba ari kimwe mu byaha Imana yihanangirije abantu bayo kuva mu isezerano rya kera kuzeza na magingo aya ( kuva 20:14,guteg 5:18,Mat 5:18,,,,,) ni nacyo cyonyine Paulo yavuze ko gikorerwa mu mubiri imbere kandi uyu mubiri ariwo ngingo za Yesu (1 kor 6:15 ), kigira kandi ingaruka mbi twirirwa tubona mu ngo no mu miryango yacu, twavugamo nko gutanya abashakanye bakundanye, amarozi , ubwicanyi bwa hato na hato,inzangano zikomeye n’ibindi.
Iki cyaha cy’ubusambanyi impamvu bikwiye kandi ko twe nk’abamenye ukuri kw’ijambo ry’Imana tukirwanya twivuye inyuma kandi twihereyeho n’uko kitarobanura ngo wowe uri muntu ki mwibuke Umwami Dawidi Umwe mubo Imana yarebye ikavuga ko afite umutima umeze nk’uko ishaka, ntago ibyo byigeze bimurinda gusambanya Batisheba muka Uriya (2 Samweli 11-12), waba uri inde, wahe, utirinze wamera nk’abandi mugihe wambaye umubiri urasabwa imbaraga z’Imana zidasanzwe.
Satani afite ubukana n’uburiganya bukabije cyane, azi neza ko benshi abategera mu busambanyi barangiza bakanga no kwihana ngo batazabaseka cyangwa bakabambura ibyubahiro bari bafite? Nyamara bibaye byaranakugwiririye ukagwa mu cyaha cy’ubusambanyi ibyiza n’uko wakwihana ukatuza akanwa kawe ukareka kubebera, ukareka kwihesha amahoro mu mutima kuko n’ubundi wayihesha wagira gute uracyari umusambanyi nyamara Imbabazi z’Imana ziruta urubanza uramutse wemeye mu gihe gito waba umukiranutsi ugasezera ku kuba umusambanyi.
Biranashoboka ko waba warigeze kujya ugendera muri izo ngeso z’ubusambanyi, Urabe maso ntushukwe n’ubwo buranga, kenshi umuntu akumbura ibyo yariye, akararikira ibyo yabayemo, nta cyabuza Satani kongera kukwereka ibibero by’inkumi niba uri umusore maze ugata umurongo, ubukumi bwawe buracyakenewe hagarara kigabo uteshe, usenge usabe Imana imbaraga zo kurimbura iyo kamere mbi y’ubusambanyi, ibuka aho watsindirwaga n’aho satani yagutegeraga maze uhirinde.
Wowe wirinze kuva cyera uri uwo gushimwa ,nyamara Satani araguhigira ngo nawe agushyire mu rutonde rw’abasambanyi, ariko muvandimwe komera uhagarare kigabo, tumbira umusaraba uzagushoboza, ubusugi bwawe n’ubumanzi bwawe ni icyubahiro kuri wowe kandi ni n’ishimwe ku mana, Komeza ubwo butwari ntuzatatire igihango dore ko tutari n’abacu ngo twigenge kandi rwose humura uzanesha ,Muhaguruke twifate ,dufashe bagenzi bacu kwifata turwanye ubusambanyi twivuye inyuma, twigire ku mateka y’abatubereye akabarore maze twirengere.